SAD: Pozivi da se odloži prijem izbeglica\nPojedini članovi američkog Kongresa i guvereni 28 saveznih država zatražili su da se zaustavi prijem sirijskih izbeglica u Sjedinjene Države dok se ne sprovedu sveobuhvatne provere\nAgencija Ujedinjenih nacija za izbeglice kritikovala je vlade koje traže da se ograniče programi za smještaj izbeglica, nakon što je otkriveno da je jedan od napadača u Parizu ušao u Evropu među sirijskim migrantima koji su pobegli od rata. Pojedini evropski zvanični usprotivili su se daljem prijemu izbjelica, a slično su reagovali i guverneri najmanje 28 američkih saveznih država i republikanski članovi američkog Kongresa koji traže da se zaustavi prijem sirijskih izbjeglica u Sjedinjene Države. Predstavnički dom bi narednih nekoliko dana mogao da glasa o odlaganju primene Obaminog plana za prijem 10 hiljada sirijskih izbeglica tokom naredne godine.\nRepublikanci u Predstavničkom domu američkog Kongresa traže da se privremeno zaustavi program za prijem izbjeglice iz Sirije, navodeći da rade na planu za rešavanje sirijske izbjegličke krize u svijetlu nedavnih napada u Parizu.\n"U ovom trenutku je bolje biti oprezan, nego kasnije zažaliti. Zbog toga smatramo da bi bilo pametno i odgovorno da se napravi pauza u tom aspektu programa za izbjeglice da bi se osiguralo da teroristi ne pokušavaju da se infiltiriraju u izbjeglička populaciju”, poručio je predsjedavajući Predstavničkog doma Pol Rajan.\nRepublikanski kongresmeni takođe planiraju da predsjedniku Baraku Obami pošalju zakonski prijedlog kojim se traži utvrđivanje sveobuhvatne strategije za nanošenje poraza Islamskoj državi.\nNa pretresu u Predstavničkom domu, sekretar za pravosuđe Loreta Linč rekla je da će Sjedinjene Države, koje sarađuju sa francuskim vlastima u potrazi za odgovornim za napade u Parizu, nastaviti da primaju izbjeglice koje su prošle "značajan i oštar proces provjere."\n"Sve naše agencije, ne samo Sekretarijat za pravosuđe, uložiće napore da provjere sve izbjeglice koje dolaze u ovu zemlju - od baza podataka i intervjua do provjere biometrijskih podataka."\nPojedine demokrate ističu da je neophodno biti na oprezu.\n“Ne želim da teroristi dođu ovdje, pretvarajući se da su izbjeglice. Moramo da budemo veoma oprezni u pogledu ljudi koje primamo. Međutim, zatvaranje vrata i izostanak bilo kakve saosjećajnosti nisu rešenje”, kaže demokratski kongresmen Eliot Engel.\nGuverneri saveznih država koji ipak žele da Sjedinjene Države zatvore vrata Sirijcima kažu da posle napada u Parizu nema sumnje da teroristi mogu da uđu u zemlju zajedno sa izbjeglicama.\n“Zahtijevam da predsjednik i federalna vlada prestanu da šalju sirijske izbjeglice u Sjevernu Karolinu dok ne budemo u potpunosti zadovoljni efikasnošću federalnih i bezbjednosnih provjera svih izbjeglica koje ulaze u našu zemlju”, saopštio je guverner Sjeverne Karoline Pet Mekrori.\nMeđutim, guverneri ne mogu da blokiraju plan Obamine administracija koja za sada ne odustaje od prijema 10 hiljada sirijskih izbjeglica tokom naredne godine.


18-08-2019 12:22 Izdvojeno Svet Region Video\nPrema informacijama lokalnih meštana, proteklih dana zaista je bilo nekoliko učestalih i veoma neprijatnih incidenata u blizini manastira Beške na Skadarskom jezeru.\nManastir Beška (Foto: Jutjub)\nZbog svega, prema svedočenju meštana, bila je i angažovana crnogorska policija, koja i dalje povremeno patrolira u blizini manastira. Takođe, došlo je i do okupljanja i samoorganizovanja lokalnih pravoslavaca koji su željeli da zaštite manastir.\nPročitajte OVDE kako je Marko Đurić najavio borbu protiv geoizacije Srba na KiM!\nHRVATSKI ISTORIČAR ŠOKIRAO: "Ako su Dečani albanski, zašto ih NATO čuva od njih?"\nSUTRA SLAVIMO PREOBRAŽENJE GOSPODNJE: Na dan kada se menjaju i gora i voda, nikako ne radite ovo!


Fotograf Julia Chesky - WANNABE MAGAZINE\nFotograf Julia Chesky\nJulia Chesky je poznata po svojim fotografijama najlepših izloga širom Menhetna. Provodi svoje vreme slikajući najzanimljivije butike, nakon čega sve te neverovatne slike kači na svoj fenomenalan blog Modelizing.\nJulia je završila Parsons School of Design, gde je njena ljubav prema stilizovanim izlozima rezultirala ovim blogom. Julia nije samo tu da hvali ukrašavanje izloga, već i da iskreno iskaže svoje nezadovoljstvo, te u skladu u s tim onda neprestano grdi Burberry da bi morali bolje da osvetle izloge, dok na primer Zaru hvali kako uvek imaju besprekorne izloge, za razliku od Top Shop-a.\nNeki brendovi kao Louis Vuitton, Fendi, Prada, Salvatore Ferragamo imaju svoje dekoratore izloga, koji su jako dobro plaćeni, pošto ove kompanije ne bi smele sebi da dozvole da im loši izlozi naruše ime brenda. Isto tako, čim neko od prodavaca ugleda Juliu sa fotoaparatom, momentalno se brišu stakla izloga, sređuju se sve greškice, kako ne bi pale negativne kritike.\nNjene fotografije pojavljivale su se u Bergdorf Gudmanu, People magazinu, Style magazine, Fashion magazinu i njen blog je ulaznica za svet snova, ekskluzivne garderobe i besprekornog stila. Možda ne možemo svi sebi da priuštimo te krpice, ali lepo je uživati u ovoj neograničenoj virtuelnoj ponudi.\nKljučne reči fotografJovana MiljanovićJulia Chesky


Direktorica APIF-a traži novac za odgovore na novinarska pitanja!!! | Banjaluka.net\nDirektorica Agencije za posredničke, informatičke i finansijske usluge Jelena Ćetković tražila je novac od novinara poslovnog portala Capital.ba da bi dostavila odgovore na naša pitanja!\nDrugim riječima, ukoliko su sva ova preduzeća platila obaveznu taksu prilikom dostavljanja izvještaja, APIF je zaradio733.520 KM. Ako bi svaki izvještaj iz prethodne APIF u ovoj godini prodao samo jednom, zaradio bi i dodatnih641.830 maraka, što znači da bi ova ustanova samo na primanju i izdavanju finansijskih izvještaja uknjižila 1.375.350 KM. Prema Zakonu o APIF-u, ova ustanova je neprofitna i njeni prihodi mogu da se koriste samo za razvoj APIF-a ili u korist budžeta RS.


Prvog dana nove godine u Vranju rođene četiri devojčice - JUGPRESS\nPrvog dana nove godine u Vranju rođene četiri devojčice\nPostavio: Jugpress 2 Januara, 2022\nTokom 2021. godine u Vranju je rođeno 1.358 beba, što je na nivou prethodne godine, izjavila je načelnica Ginekologije dr Gordana Đorđević.\nPrvog dana nove godine u vranjskom porodilištu na svet su došle četiri bebe i sve su devojčice.\nTradicinalno bebe i njihove majke posećuju predstvanici lokalne samouprave kako bi im uručili poklone.\nJednokratnim novčanim iznosom prvu bebu rođenu u 2022. godini Grad je darivao sa 100 hiljada dinara. Ostale bebe, rođene 1. januara dobile su po 50 hiljada dinara\nNa ovaj način lokalna samouprava pruža podršku roditeljima, koja je posebno važna kada beba dođe na svet. Zbog protivpandemijskih mera, predstavnici lokalne samouprave, savetnik gradonačelnika za zdravstvo dr Miroljub Stanković i gradski većnik dr Aleksandar Stajić, nisu mogli lično da uruče poklone majci koja je rodila prvu bebu u ovoj godini.\nSusreli su se sa pomoćnicom direktora vranjskog Zdravstvenog centra dr Natašom Stoiljkovć i načelnicom Službe ginekologije dr Gordanom Đorđević.


YU Build Srbija - Arhitektura i Građevinarstvo - Srbija na sajmu nekretnina u Minhenu\nSrbija na sajmu nekretnina u Minhenu\nNa vodećem svetskom sajmu nekretnina i investicija "Expo Real 2010" u Minhenu, od 4. do 6. oktobra, biće i predstavnici kompanija, gradova i specijalizovanih agencija za privlačenje investicija iz Srbije. Manifestaciju ove godine, i to na srpskom nacionalnom štandu, otvaraju srpski i bavarski potpredsednici vlada, Mlađan Dinkić i Martin Cajl.\nTokom sajma će biti održana i investiciona konferencija za Srbiju, najavila je Agencija za strana ulaganja i promociju izvoza (SIEPA) koja četvrti put organizuje učešće kompanija i lokalnih samouprava na sajmu.\nNa štandu Srbije, pod nazivom "Srbija - Prava prilika" (Serbia - The Real Opportunity), investicione projekte će predstaviti tri kompanije iz oblasti nekretnina, predstavnici četiri grada, kao i pet agencija za privlačenje investicija.\nU Minhenu će se predstaviti kompanije Cepter ril istejt (Zepter Real Estate), Silver lejk investment (Lake) i PFB (PSP-Farman), kao i četiri grada - Kragujevac, Niš, Novi Sad i Subotica.\nPored SIEPA, na srpskom štandu će sa investitorima razgovarati i predstavnici Fonda za podršku investicija u Vojvodini, Direkcije za građevinsko zemljište i izgradnju Beograda, Nacionalne korporacije za razvoj turizma i Regionalne agencije za razvoj istočne Srbije.\nNa investicionoj konferenciji o mogućnostima za ulaganja u Srbiji u oblasti nekretnina govoriće i ministar za prostorno planiranje Oliver Dulić.\nSajam "Expo Real" prošle godine je imao 1.580 izlagača i 36.000 posetilaca.\nCena: 1575 dinara Građevinski rečnik - rusko/srpski\nPoslednjih 5 vesti iz kategorije Nekretnine:\nPopust za divlju gradnju


dr Dragan Vesović prof. dr Jasmina Vujić dr Dragan Vesović prof. Zoran Pavlović Miroslav Drekić Zoran Bušić Milan Parezanović Ratko Rakonjac Goran Živković Danilo Spasojević\nUtorak, 06.08.2019 10:18\nČlanovi Srpskog pokreta Dveri u Valjevu su uz prisustvo potpredsednika IO Slaviše Miletića i predsednika omladine Dveri Stefana Aksovića svečano otvorili nove prostorije u tržnom centru gradske pijace.\nPored članova Dveri, prisustvovali su i lokalni mediji i gosti iz opozicionih stranaka, humanitarnih organizacija i ostali aktivisti, spremni da sarađuju u cilju pozitivnih promena u društvu. Tom prilikom je Slaviša Miletić izjavio za lokalne medije da su Dveri u Valjevu aktivne još od 2011. godine ali su danas, kada je prostor za delovanje opozicije veoma skučen, odgovorno pristupile saradnji sa svim relevantnim političkim nosiocima u cilju konačnog obračuna sa režimom kako na lokalnom, tako i republičkom nivou.\nMiletić je dodao da je zadovoljan prilivom novih članova u Dveri, koji organizuju aktivnosti u kontninuitetu, bez predaha i u letnjem periodu, što pokazuje rešenost da se na odgovoran i organizovan način donesu pozitivne promene za sve građane. Stefan Aksović je dodao da su Dveri nova snaga na nacionalnoj političkoj sceni, koja će uz sve teškoće današnjice uspeti da održi interesovanje mladih, zahvaljujući ideji, spremnosti na dugu borbu i odgovornosti prema svojim biračima i državi.\nIstog dana je održan i sastanak žena aktivnih u Ženskoj snazi Dveri, koje su pored političkog delovanja nastavile tradiciju Dveri u humanitarnom radu. Jedan od zaključaka je bio i da treba nastaviti pritisak na lokalne vlasti da više pažnje obrati na najosetljivije grupe građana Valjeva.\nNa kraju dana je održana i tribina , u okviru serije letnjih tribina nazvane „ Razgovori pod lipom“, ovoga puta na temu „Kriza parlamentarizma“. Srpski pokret Dveri je predstavljala narodni poslanik Marija Janjušević, a prisutni su bili i poslanici drugih stranaka, učesnika protesta „1 od 5 miliona“. Marija Janjušević je istakla da su u Dverima novi ljudi, koji nikada nisu bili na vlasti i zaslužuju svoju šansu da doprinesu pozitivnim promenama u društvu, između ostalog i zbog odgovornosti koju su pokazali formiranjem Saveza za Srbiju i potpisivanjem sporazuma sa narodom.\nČlanovi Dveri Valjevo, kao i troje funkcionera koji su došli da ih podrže u novim aktivnostima, veruju u uspeh Dveri. Valjevo je i kroz istoriju bilo grad mislećih i buntovnih ljudi, koji su za tu slobodu misli svesno plaćali visoku cenu. U današnje vreme su jednako rešeni i veruju daće se Dveri sa saradnicima izboriti za svoju šansu da vode grad i državu ka ozdravljenju u moralnom, duhovnom, ekonomskom i svakom drugom smislu, jer Srbija to zaslužuje.\nMarija JanjuševićSlaviša MiletićStefan AksovićLokalne vestiDveri Valjevo


Putin razgovarao sa premijerom Italije o Navaljnom i Belorusiji - Sputnjik Srbija\nPutin razgovarao sa premijerom Italije o Navaljnom i Belorusiji\n20:28 26.08.2020 Preuzmite kraći link\nPredsednik Rusije Vladimir Putin razgovarao je telefonom sa premijerom Italije Đuzepeom Konteom i istakao da su nedopustive ishitrene i neosnovane optužbe u vezi sa hospitalizacijom Navaljnog, saopštava pres-služba Kremlja.\nNavodi se da se razgovor održao na inicijativu italijanske strane.\n„Bilo je govora i o situaciji oko hospitalizacije Alekseja Navaljnog. Ruska strana je istakla da su nedopustive ishitrene i neosnovane optužbe u vezi s tim i naglasila da je zainteresovana za detaljnu i objektivnu istragu svih okolnosti događaja“, ističe se.\nPutin i Konte su razgovarali i o situaciji o Belorusiji nakon predsedničkih izbora.\n„Ruska strana je naglasila da su kontraproduktivni bilo kakvi pokušaji mešanja u unutrašnja pitanja Republike i vršenje pritiska na njeno rukovodstvo. Strane su se složile da je sada najvažnije da se spreči bilo kakva eskalacija“, navodi se u saopštenju.\nPored toga, lideri su razgovarali i o situaciji u Libiji, istakavši da je neophodno da se što pre obnovi dijalog u Libiji.\nPutin i Konte takođe su se dogovorili da intenziviraju saradnju u suprotstavljanju virusu korona, uključujući rad na vakcinama, prenosi pres-služba Kremlja.\nBelorusija, navaljni, Konte, Putin


Koncert kvarteta saksofoniste Rastka Obradovića u Beogradskoj filharmoniji - WANNABE MAGAZINE\nMultikultivator nastavlja sa predstavljanjem vrhunskih muzičkih projekata najtalentovanijih mladih muzičara iz Srbije. Ovoga puta reč je o internacionalnom projektu džez saksofoniste Rastka Obradovića. Tokom mini turneje u Srbiji (Kragujevac, Beograd i Novi Sad) Rastko Obradović će predstaviti svoj norveški kvartet, nastao 2017. godine u Oslu, tokom njegovih studija na “Norveškoj muzičkoj akademiji” u ovom gradu. Koncert u Beogradskoj filharmoniji 17. novembra sa početkom u 20h, iako ne poslednji u nizu, predstavlja svojevrsni muzički vrhunac ove mini turneje. Specijalni gost na koncertu biće Arkadij Šilkloper (Arkady Shilkloper) jedan od najboljih svetskih džez izvođača na francuskom i alpskom rogu, ovdašnjoj publici poznat i kao član Moscow Art Tria sa kojim je nastupao u Beogradskom Domu omladine i Sava centru.\nNa turneji u Srbiji Rastko Obradović Quartet predstaviće program koji će se naći na prvom studijskom albumu ovog ansambla, a koji će biti snimljen u “Future Nature Sound” studiju u Pančevu od 18 do 20. novembra.\nRastko Obradović (Srbija) je sa svoje 23 godine već muzičar svetske klase. Odlikuje ga autentičan i upečatljiv ton koji mu je omogućio saradnju sa iskusnim muzičarima iz zemlje i inostranstva. Pored toga što je izuzetan saksofonista Rastko je vanserijski improvizator i zreo autor. Razvijao se pod snažnim uticajima Jan Garbareka, Michael Brecker-a, Sonny Rollins-a i Bojana Z sa kojim je ove jeseni objavio EP pod nazivom Wabi Sabi za izdavačku kuću AMP Music and Records iz Norveške.\nYugoRosGaz, Norwegian Embassy in Belgrade, Music Norway, Superdot, I&F McCann Grupa, Restoran Madera, Mezestoran Dvoriste, Pizzeria-Restaurant Guli i Vinarija Deuric.


Najava projekta MultiKulti Mladi – UPZ\nAktivnosti projekta obuhvataju organizaciju edukativnog skupa sa najvećim osvrtom na slobodu misli, savesti, veroispovesti, izražavanja i zabranu diskriminacije u skladu sa međunarodnim aktima o ljudskim pravima.\nCilj projekta je afirmacija vrednosti multikulturnog društva i očuvanje i negovanje međunacionalne tolerancije među mladima na prostoru Vojvodine. Takođe, projekat ima za cilj da edukuje mlade o osnovnim ljudskim pravima koja su definisana Evropskom konvencijom za zaštitu ljudskih prava i osnovnih sloboda i Univerzalnom deklaracijom o ljudskim pravima Ujedinjenih Nacija, koje je potpisala i Republika Srbija. Mladi će steći znanja o osnovnim slobodama: slobodi misli, savesti, veroispovesti, izražavanja i zabrani diskriminacije u cilju prihvatanja različitosti i očuvanja i negovanja međunacionalne tolerancije u Vojvodini.\nCiljna grupa projekta jesu mladi sa fakulteta filozofije, sociologije i prava, mladi koji su aktivni u udruženjima koja su aktivna u datoj oblasti i mladi koji su politički aktivni na području Vojvodine. Ovakva ciljna grupa je definisana iz razloga što ti mladi treba da budu najupućeniji, treba da deluju i utiču na svoje okruženje u skladu sa očuvanjem i negovanjem međunacionalne tolerancije.\nUskoro Vam objavljujemo više informacija, a zainteresovani će moći da se prijave za učešće na edukativnom skupu.\nSvako dobro i svakom dobro i budimo MultiKulti, ali i Mladi, a mladost je stanje uma.


Hrvatska kompanija utajila porez u Srbiji\nKompanija "Milenijum osiguranje", čiji je većinski vlasnik do marta 2014. bila država Hrvatska, utajila je 24 miliona dinara poreza u Srbiji u prethodne tri godine.\nKako piše Blic, poreska policija Srbije već je podnela krivičnu prijavu tužilaštvu protiv odgovornih u toj hrvatskoj kompaniji. Oni se terete da su od početka 2013. do septembra 2015. izbegavali plaćanje poreza na dohodak građana, tako što su sklapali lažne ugovore i na taj način oštetili državu Srbiju za 200.000 evra. Toliko, poređenja radi, iznose prosečna mesečna primanja 1.050 penzionera u Srbiji.\n– Kompanija je zaključivala fiktivne ugovore o zakupu poslovnog prostora sa agencijama i preduzetničkim radnjama. Vlasnici nekih od tih firmi istovremeno su bili i radnici u "Milenijum osiguranju". Njima su na taj način na crno isplaćivane plate po osnovu prodaje polisa osiguranja, ali bez plaćanja poreskih dažbina. Sve to se događalo u delu neživotnih osiguranja tokom cele 2013. i 2014. godine, kao i u prvih devet meseci ove godine – kaže izvor lista.\n"Milenijum osiguranje" je u vlasništvu najveće hrvatske osiguravajuće kuće "Croatia osiguranje", koja je u prva tri meseca ove godine zabeležila dobit od oko četiri miliona evra. Većinski vlasnik "Croatia osiguranja" do 6. marta 2014. bila je hrvatska država. Tada je Ministarstvo finansija Hrvatske sa "Adris grupom" potpisalo ugovor o prodaji 39,05 odsto udela u toj osiguravajućoj kući. "Adris grupa" istovremeno se obavezala i na dokapitalizaciju kojom je u "Croatia osiguranju" stekla oko 60 odsto vlasništva, dok je Hrvatskoj ostao udeo od 28 odsto, koliko ima i danas.\nKina hoće u EBRD\nInfostanu se jednostavno – može


Došao je i taj dan, počinje odloženi Euro! – REPORTER\n11/06/2021 Reporter Priča dana, Vesti 0\nJednom odloženi i prilično dugo čekani šampionat Evrope u fudbalu, koji se već sada opisuje kao najneobičniji u bogatoj istoriji prvenstava Starog kontinenta, počinje danas u Rimu, utakmicom između Italije i Turske (21.00).\nBorba za titulu šampiona Evrope odložena je za godinu dana, zbog pandemije koronavirusa, a sada će se igrati u tzv. kontrolisanim uslovima, sa delimično popunjenim tribinama, u ukupno 11 gradova.\nSem u Rimu, šampionat će se igrati u Amsterdamu, Glazgovu, Londonu, Bukureštu, Bakuu, Budimpešti, Glazgovu, Minhenu, Sankt Peterburgu i Sevilji, s tim da će se završnica, dva polufinala i finale, 11. jula, odigrati na londonskom Vembliju.\nU grupi A su Italija, Turska, Švajcarska i Vels, u grupi B Finska, Belgija, Danska i Rusija, u grupi C Holandija, Austrija, Severna Makedonija i Ukrajina, u D grupi Hrvatska, Škotska, Engleska i Češla, u E grupi Švedska, Španija, Poljska i Slovačka i u grupi F Portugalija, Mađarska, Nemačka i Francuska.\nTitulu brani Portugalija, koja je pre četiri godine u finalu savladala Francusku, a u međuvremenu osvojila i novoformiranu Ligu nacija, te će, predvođena Kristijanom Ronaldom, svakako biti jedan od glavnih favorita.\nIpak, svetske kladionice i njihovi bukmejkeri procenjuju da je najveći favorit svetski šampion Francuska, koja ovog puta ima i Karima Benzemu, potom slede Englezi, dobrim delom zbog činjenice da su domaćini u završnici, tradicionalno Nemci i Italijani, naravno tu su i nikad jači Belgijanci, ali i svetski vicešampioni Hrvati.\nSrbija ni ovog puta neće učestvovati, nakon poraza u baražu protiv Škotske, čime je nastavljen ”crni” niz dug dve decenije, pošto je srpski tim poslednji put nastupio na Euru davne 2000. godine, i to kao reprezentacija Jugoslavije.


Oko Dupleksa, nekada elitne borske lamele, sada plivaju fekalije (VIDEO)\n01:06: AM utorak 19 januara, 2021\nPosted on 26. jula 2016. at 08:06 by Ist Media\nBOR, (IST Media, Saša Trifunović) Više stotina stanara lamele „dupleks“ na trećem kilometru u Boru, godinama pokušavaju da skrenu pažnju i ukažu na komunalni problem koji je za lokalnu samoupravu nerešiv.\nSvaka jača kiša proizvodi bujicu otpadnih voda koje se iz gradskog kolektora sakupljaju do prizemnih stanova, na prostoru na kome se igraju deca. Voda sa fekalijama u dupleksu puni podrume u kojima se ništa ne sme odložiti, oseća se vlaga i smrad kanalizacije. Često se od vode ne može ni u zgradu a da se ne zagazi do kolena.\nUlica Nikole Pašića iznad „dupleksa“ u vreme obimnih padavina (screenshot TV Bor)\nNa ovaj problem koji je izvor zaraze, stanari su ukazivali opštinskim čelnicima, komunalnoj inspekciji i javnim preduzećima zaduženim za održavanje kanalizacije, ali svi pokušaji da se pronađe rešenje nisu dali rezultat. Rečeno im je da budžetu nema para za te namene.\nSedamdesetih godina prošlog veka ova lamela je bila elitno mesto za stanovanje, pokazna zgrada sa etažnim stanovima do kojih su mogli da dođu samo privilegovani. I danas stanovi drže visoku cenu, ali je kupaca malo zbog problema koji je za lokalnu samoupravu nerešiv.\n„Pri obimnijim padavinama iz desetak kanalizacija izviruju fekalije koje se slivaju u zajedničke prostorije. Prostor ispred nekadašnje prodavnice nameštaja „Savremeni dom“ postaje „borsko jezero fekalija“ a magacin od 400 kvadrata kolektor otpadnih voda. Kada inspekciji prijavimo ovaj problem vlasnik „Savremenog doma“ očisti prostor, JKP „Vodovod“ ispumpa vodu iz magacina, ali se problem ne rešava sistemski. Zato svaki put gledamo u nebo i nadamo se da će nas kiša zaobići“, kaže stanarka Dupleksa Tijana Milošević.\nI bez obzira na višegodišnje predstavke, dobijaju uvek isti odgovor. Uzrok poplava je nerešen problem „gornjih“ delova grada a za rekonstrukciju nema para.\nOsim stanara ove lamele, bujice otpadnih voda prave ozbiljne probleme i privatnim firmama koje se nalaze u objektu nekadašnje firme „Sloga“.\n„Od 2010. godina pa do danas poplavljeni smo više od 30 puta“, kažu vlasnici firme GAMP“. Svaki put smo prijavljivali problem, pozivali JKP „Vodovod“ da otpušuje kanalizaciju, očisti i uredi fekalnu i atmosfersku kanalizaciju“, ali osim intervencija problem se ne rešava“, kažu u ovoj firmi.\n„GAMP“ – Potop i spolja i unutra\nPored poziva i molbi, slali su i pismene dopise. Nekoliko puta su problem prijavljivali komunalnoj inspekciji, ali od toga nije bilo nikakve vajde.\nNezvanično smo saznali da je još 2011. godine, prilikom rekonstrukcije NIS-ove benzinske pumpe na III kilometru ruski investitor nameravao da rekonstruiše i sporni deo atmosferske kanalizacije, pa su čak i dovežene cevi kojima je trebalo zameniti stare. Ali, navodno, projekat se „zagubio“, pa se od tog posla odustalo.\nVodena stihija je gotovo potpuno uništila asfaltni put kojim se dolazi do privatnih firmi ali i privatnih garaža Dupleksa.\nU izveštaju o radu u 2015. godini, Direkcija za izgradnju Bora, koja je zadužena da na osnovu odluka opštine izvršava usluge od javnog interesa, navodi se da je „održavanje javnih komunalnih objekata u 2015. godini vršeno u obimu i kvalitetu kako se ne bi smanjio kvalitet življenja sa aspekta komunalne opremljenosti i funkcionisanja. U toku cele godine održavani su javna rasveta i atmosferska kanalizacija“. Izveštaj je potpisala dirketorica Direkcije, Verica Aničić.\nIzveštaj o radu Direkcije za izgradnju, koji su prihvatili odbornici Skupštine opštine Bor je pun opštih mesta koja se svake godine pišu sistemom copy-paste, pa se ne navode konkretni problemi koji smanjuju kvalitet života Borana.\nPokušali smo da dobijemo i izjavu od direktorice Direkcije za izgardnju Bora, ali nam se do danas nije javila na telefon. Ovo je inače uobičajena praksa u toj firmi u kojoj se zarade isplaćuju na osnovu budžeta koji pune svi Borani i gde je radno mesto zagarantovao plitički a ne po rezultatima.


MMF pregovara i na entitetskom nivou: Bez reformi nema ni para - Portal 072info\nPredstavnici Međunarodnog monetarnog fonda (MMF) u BiH, kako saznaje „Avaz“, započeli su pregovore s predstavnicima bh. entiteta o provođenju reformi potrebnih za unapređenje ekonomije naše zemlje.\nU proteklom periodu MMF je održao sastanke s predstavnicima državnog nivoa, a pregovori su sada vođeni i s predstavnicima entitetskih vlasti jer je na njima u velikoj mjeri odgovornost da otkoče proces dogovaranja novog aranžmana s MMF-om.\nKako je za “Avaz” ranije potvrđeno, u toku je akcija lobiranja kad je u pitanju Republika Srpska, a od koje je traženo da pristane na ispunjavanje uvjeta iz trećeg energetskog paketa Evropske energetske zajednice (EZ), a konkretno da se napokon u proceduru uputi jedinstveni državni zakon o plinu i električnoj energiji.\nKako saznajemo, čak se i Ured visokog predstavnika u BiH uključio u ovo pitanje i pokušao izlobirati pristanak predstavnika vlasti u RS. Međutim, osnovni kamen spoticanja na putu prema novom aranžmanu s MMF-om i dalje je pristanak RS na formiranje jedinstvenog registra računa fizičkih lica u BiH, koji bi se nalazio u nadležnosti Centralne banke BiH, a prema uzoru na Registar računa pravnih lica.\nAli RS i dalje odbija ovaj uvjet insistirajući na tome da se radi o prijenosu nadležnosti s entitetskog na državni nivo.\nEndru Džuel (Andrew Jewell), rezidentni predstavnik MMF-a u BiH, kazao je za “Avaz” da su pravi pregovori o novom aranžmanu s BiH obustavljeni u decembru prošle godine.\n– Prošle sedmice predstavnici MMF-a su se sastali sa zvaničnicima BiH u kontekstu proljetnih sastanaka MMF-a i Svjetske banke. Razgovarali smo o epidemiološkoj situaciji, utjecaju pandemije na ekonomiju i izgledima za ponovni početak pregovora – otkrio je Džuel.\nDodao je da se u narednom periodu planiraju sastati i s članovima Fiskalnog vijeća.\n– Sagledat ćemo napredak koji su bh. vlasti ostvarile u pogledu provođenja reformi koje je preporučilo osoblje MMF-a – pojasnio je Džuel.\nNa naše pitanje o reformama na kojima će insistirati MMF, a kako bi se zaključio novi aranžman, Džuel odgovara da je još rano komentirati konkretne uvjete.\n– Još nismo počeli zvanične pregovore. Ipak, mislim da je sigurno da će novi aranžman podrazumijevati reforme koje imaju za cilj izgradnju otpornije i inkluzivnije ekonomije u svijetu nakon pandemije – kazao je Džuel.\n– Ekonomski oporavak u BiH i dalje ostaje krhak s obzirom na epidemiološku situaciju i slab proces imunizacije. Ranije smo projicirali da će ekonomija u 2021. rasti 3,5 posto, međutim, možda ćemo morati revidirati naše projekcije ukoliko vakcine ne budu dostupnije. U sadašnjem okruženju dobro bi bilo da vlasti osiguraju kontinuiranu fiskalnu podršku preduzećima i domaćinstvima koja su pogođena negativnim posljedicama pandemije – istakao je Džuel.\nPrethodni članakSud u Australiji: Google zavarao korisnike Androida u vezi s podacima\nSljedeći članakKolika su primanja funkcionera : Zastupnici u BiH “šampioni” u regionu


RTCG - Radio Televizija Crne Gore - Nacionalni javni servis :: Svijet :: Turska je veoma značajna zemlja za NATO\n22. 11. 2019. 11:58 >> 15:12 1\nTurska je veoma značajna zemlja za NATO\nGeneralni sekretar NATO-a Jens Stoltenberg poručio je kako je Turska veoma značajna zemlja za NATO, javlja Anadolija.\nStoltenberg je dao intervju za list Le Figaro u kojem je odgovarao na pitanja novinara o različitim temama.\nNa pitanje da prokomentariše izjavu francuskog predsjednika Emmanuela Makrona koji nedavno izjavio da je "NATO doživio moždanu smrt", Stoltenber je kazao da je NATO od vitalnog značaja za bezbjednosna pitanja.\n"To je dokazao štiteći gotovo milijardu ljudi svaki dan i decenijama održavajući svoj najveći doprinos odbrani."\nMjesto Turske u NATO-u\nDotakao je i turske operacije "Izvor mira" na sjeveru Sirije.\n"Svi saveznici su kritikovali operaciju, ali niko nije govorio o mjestu Turske unutar NATO-a. Turska je, dopuštajući saveznicima da koristi njihove baze, učestvovala u borbi protiv ISIL-a. Turska je jedina zemlja u NATO-u na granici sa Sirijom i Irakom. Primila je 3,6 miliona izbjeglica. Turska je vrlo važna za NATO. Da bi ovo razumjeli, dovoljno je da pogledate kartu i ispitate geostrateški položaj Turske", rekao je Stoltenberg.\nSAD nijesu definitivno odlučile da povuku vojsku iz Njemačke\nNATO se priprema za drugi talas Kovid19\nNATO da postane više politički i globalni savez\n08. 06. 2020. 5


Izvor: RTS, 04.Jun.2020, 11:40\nDarko Šarić, optužen za šverc kokaina i pranje novca, kažnjen je u Specijalnom sudu u Beogradu sa 150.000 dinara zbog vređanja postupajućeg tužioca i njegovim predmetima Saše Ivanića. Iako je bilo planirano izlaganje završnih reči u postupaku za pranje novca, odbrana je ponovo zatražila izuzeće tužilaca.\nŠarić je tužioca nazvao lopovom, jer mu je, kako tvrdi, oduzeo imovinu i dao je svedoku >> Pročitaj celu vest na sajtu RTS << saradniku Nebojši Joksoviću, koji je svedočio protiv njega u postupku za krijumčarenje kokaina iz Latinske Amerike u kojem je on prvostepeno osuđen na 15 godina zatvora.\nDarko Šarić je u drugom postupku zbog organizovanja grupe za krijumčarenje kokaina, u decembru 2018. godine osuđen na 15 godina zatvora i sada se čeka odluka Apelacionog suda po žalbama u tom slučaju.\nNavodi optužnice Tužilaštvo tvrdi da su Šarić i ostali "oprali" oko 22 miliona evra, zarađenih prodajom kokaina, a optuženi su to negirali.\nDarko Šarić, optužen za šverc kokaina i pranje novca, kažnjen je u Specijalnom sudu u Beogradu sa 150.000 dinara zbog vređanja tužioca Saše Ivanića...Šarić je tužioca nazvao lopovom, jer mu je, kako tvrdi, oduzeo imovinu i dao je svedoku saradniku Nebojši Joksoviću, koji je svedočio protiv...


U okviru Dečije nedelje PU „Mladost“ iz Medveđe organizovala maskenbal – Info Centar Juga\nU okviru Dečije nedelje Predškolska ustanova „Mladost“ iz Medveđe organizovala je maskenbal. Dečaci i devojčice, obučeni kao najomiljeniji likovi iz crtanih filmova, prošetali su glavnom ulicom do centra. Direktor PU „Mladost“ Dobrila Andrejević, kazala je da ova ustanova svake godine obeležava Dečiju nedelju organizacijom raznih aktivnosti za najmlađe.\n„Ovo je već tradicionalno, više od dve decenije organizujemo, u toku Dečije nedelje, maskenbal i to uvek bude četvrtak jer je u Medveđi tada pijačan dan i bude puno ljudi. Tog dana dolaze deca iz svih izdvojenih odeljenja sa cele teritorije opštine Medveđa. Danas ovde imamo oko 200 mališana a kao što i sami možete da vidite, tu su deca od 12 meseci pa naviše. Moram da pohvalim i roditelje, koji su se baš lepo potrudili oko kostima za svoje mališane a i ove godine, kao i svke do sada, poslužilo nas je lepo vreme“ – kazala je Dobrila Andrejević, direktor PU „Mladost“ iz Medveđe.\nOpštinu Medveđa danas je posetio zamenik šefa Misije OEBS, Džozef Melot koji je izrazio želju da, u društvu predstavnika lokalne samouprave, prošeta kroz centar Medveđe i pozdravi mališane u bajkovitim kostimima.\nZabranjeno preuzimanje slika bez pozivanje na izvor.


Rusija Obami želi uspjeh\nPredsednik Rusije Dmitrij Medvedev izrazio je danas nadu da će novi predsednik SAD Barak Obama izgraditi\nčvrste odnose izmedju Moskve i Vašingtona.\n"Nadamo se da će novi predsednik SAD biti uspešan, predsednik koji će moći da pravilno izgradi i unutrašnju i spoljnu politiku, i koji će moći da izgradi temelj čvrstih odnosa izmedju Rusije i SAD", rekao je Medvedev posle susreta sa italijanskim premijerom Silvijem Berluskonijem. On je rekao da je Rusija na to "spremna", i da Moskva želi Obami\n"uspeha u tome".\nBerluskoni se, takodje, izjasnio za razvoj odnosa izmedju Rusije i SAD posle izbora Obame. Po njegovim rečima, i Medvedev i Obama pripadaju istoj generaciji političara. Obama je "mlad, lep i čak je dobro pocrneo. To je sugurno dobra startna pozicija", rekao je Berluskoni, desno orjentirani italijanski premijer.


Karabah: Jermenske snage zaustavljaju ofanzivu neprijatelja /video/ - 03.10.2020, Sputnik Srbija\nArmija odbrane Nagorno-Karabaha izvodi nove napade na azerbejdžanske snage u zoni sukoba. 03.10.2020, Sputnik Srbija\nArmija odbrane Nagorno-Karabaha izvodi nove napade na azerbejdžanske snage u zoni sukoba.\nMinistarstvo odbrane Jermenije objavilo je video sa fronta u Karabahu.\nU saopštenju Ministarstva se navodi da azerbejdžanska vojska trpi velike gubitke u vojnoj tehnici i ljudstvu.\nPrema najnovijim podacima jermenske strane, poginulo je tri hiljade pripadnika Oružanih snaga Azerbejdžana, dok je sedam hiljada ranjeno. Azerbejdžanska vojska izgubila je 12 aviona, 13 helikoptera, 115 dronova, 3 raketna sistema TOS-1 „Solncepek“, 2 sistema „Smerč“, a uništeno je 250 tenkova i drugih vrsta oklopnih vozila.


Predstavnici PKS-a i kolektivnih organizacija za zaštitu autorskih i srodnih prava potpisali su juče Protokol o primeni jedinstvene tarife za muzički dinar.\nNa ovaj način se rešava pitanje prethodnih obaveza proizvođača i uvoznika po osnovu posebne naknade koje nisu zastarele - oprašta se obaveza iz 2009. i 2010. godine, a obaveza iz 2011. se plaća sa značajnim popustom u odnosu na tada važeću tarifu. Za prazne nosače zvuka i slike, obaveza iznosi tri odsto od njihove vrednosti, a za tehničke uređaje u visini 0,50 odsto vrednosti.\nPlaćanje obaveza u toku 2012. godine je sa znatnim popustom u odnosu na važeću tarifu - za prazne nosače zvuka i slike u visini od tri odsto vrednosti, a za tehničke uređaje u visini od 1,06 odsto vrednosti.\nRešava se problem PDV-a koje su organizacije platile za račune izdate na ime posebne naknade, a novac na ime posebne naknade dobijaju autori. Predstavnik SOKOJ-a Srđan Hofman je kazao da su svi dovoljno zadovoljni ovim protokolom, jer je pronađen način da niko ne bude drastično oštećen.


Energyobserver - SVET / AUTOR / IGOR TODOROVIĆ / ELEKTRIČNA ENERGIJA / PANDEMIJA JE DODATNO OSLABILA TRŽIŠNU POZICIJU TERMOELEKTRANA NA UGALJ\nEmisije ugljen-dioksida pripisane elektroenergetskom sektoru su ozbiljno pale širom planete, usled posustajanja privrede pod restrikcijama uvedenim da se uspori zaraza virusom korona i posledičnog smanjenja potražnje za strujom. Naučnici su izračunali da je pad proizvodnje bio najveći kod termoelektrana na ugalj, uz izuzetak Kine među najvećim tržištima.\nElektroenergetski sektor ima presudnu ulogu u dekarbonizaciji celog energetskog sistema, a i pre pandemije oboljenja COVID-19 je u toku bila dinamična transformacija, navodi se u radu koji je objavio Nature Climate Change. Grupa autora, većinom sa nemačkog instituta PIK iz Potsdama u Nemačkoj, podsetila je da se postrojenja na obnovljive izvore poslednjih godina šire najbrže, zahvaljujući padu troškova i poboljšavanju performansi.\nEmisije CO2 iz elektroenergetskog sektora verovatno su 2018. dostigle vrhunac\nFosilna goriva, i to prevashodno ugalj i gas, i dalje su glavni izvor struje u većini zemalja, ali izgleda da će se pokazati da su emisije CO2 iz elektroenergetskog sektora još 2018. došle do vrhunca u svetu. Posle smanjenja iz 2019, prošle godine su se survale između 4,9 i devet procenata, navodi se u naučnom radu. Po nalazima iz istraživanja, srednji nivo je bio 6,8 odsto.\nEmisije CO2 iz elektroenergetskog sektora srušile su se ponegde i pedeset odsto na godišnjem nivou tokom mera ograničenja kretanja i poslovanja\nTokom prva tri tromesečja 2020, mesečna potražnja za strujom u Indiji, Sjedinjenim Državama i Evropi spustila se i do 20 odsto u poređenju s istim periodom prethodne godine, dok su pritom u nekim slučajevima emisije CO2 prepolovljene! Autori su napomenuli da se pri smanjenju potražnje prvo isključuju elektrane koje imaju najveće varijabilne troškove.\nUgalj se loše kotira\nElektrane na ugalj i gas su opterećene troškovima na ime goriva, za razliku od onih koje koriste niskougljenične izvore – posebno vetrofarmi, solarnih parkova i nuklearki. Udeo troškova za eksploataciju, prenos i održavanje je kod uglja viši nego kod fosilnog gasa. Gas je inače skuplji, ali pad cena tog goriva je bio jak, a troškove za ugalj je održao sistem za trgovanje emisijama Evropske unije, poznat kao ETS.\nUvođenje naplate za ispuštanje emisija je jedna od najdelotvornijih alatki za transformaciju proizvodnje električne energije\nNaučnici iz Potsdama su napisali da bi najbolja podrška energetskoj tranziciji pomenutog sektora bilo jačanje sistema naplate ispuštanja ugljenika i ukidanje subvencija za fosilna goriva. Dodali su da bi takođe trebalo podstaći tehnologiju proizvodnje struje iz energije vetra i sunca i drugih niskougljeničnih izvora. Sistem trgovanja emisijama CO2 je na srednji rok nezamenljiv jer u određenoj meri potire padove cena fosilnih goriva za potrošače.\nFosilna goriva su u defanzivi kada su vetroelektrane i fotonaponska postrojenja u ekspanziji\nAutori su podvukli da se proizvodnja struje iz fosilnih goriva smanjuje u periodima kada se kapaciteti iz niskougljeničnih izvora, uključujući hidroelektrane, šire brže od rasta potražnje za električnom energijom. Naveli su da je i dalje moguće da će do 2024. učinak postrojenja na fosilna goriva i emisije rasti, ali da će premašiti vrhunac iz 2018. jedino ukoliko se potražnja bude veoma mnogo povećavala ili u slučaju da ekspanzija niskougljeničnih rešenja bude jako slaba.\n“Trenutni planovi za gradnju termoelektrana na ugalj su suočeni s vrlo neposrednim rizicima da kapital ostane zaglavljen, kako zbog brzih promena u tehnologiji, tako i zbog brige za klimatske promene. Proizvodnja iz fosilnih izvora će moći da se vrati do nivoa iz 2018. jedino uz veoma jak oporavak potražnje i neselektivnu podršku koja bi uključila neefikasne grane industrije, ali taj segment bi pri ponovljenom pritisku na potražnju prvi izgubio deo tržišta”, napisali su naučnici.


ZAKON O ZAŠTITI OD UZNEMIRAVANJA NA RADU: Regulisan način za dokazivanje mobinga\nZakonom o zaštiti od uznemiravanja na radu regulisan je način za dokazivanje mobinga, odnosno propisani su mehanizmi zaštite, rekao je ministar rada i boračko-invalidske zaštite Republike Srpske Duško Milunović u Narodnoj skupštini Srpske.\n- Zakonskim odredbama precizno je definisao šta predstavlja uznemiravanje na radu. To su sve vrste djelovanja fizičke, psihičke i seksualne prirode koja mogu da budu ispoljena prema radniku, prema grupi radnika ili prema poslodavcu - rekao je Milunović obrazlažući zakonsko rješenje.\nOn je istakao da je navedenim zakonom regulisano na kome je teret dokazivanja.\n- U zavisnosti od situacije da li je to na radniku ili na poslodavcu u svakom slučaju zakon je predvidio one situacije, koje se ranije nisu mogle dokazati. Predvidio je i način na koji radnik može da ostvari prava, kao i da poslodavac mora informisati radnika o načinu na koji će ostvariti prava da bi se zaštitio od svake vrste zloupotrebe, odnosno uznemiravanja na radu - dodao je Milunović.\nOn je naglasio da pravo na zaštitu od uznemiravanja na radu ima ustavni karakter, jer se Ustavom Republike Srpske garantuje dostojanstvo i sigurnost, nepovredivost fizičkog i psihičkog integriteta čovjeka, njegove privatnosti i ličnih prava, kao i to da niko ne smije biti podvrgnut mučenju, nečovječnom ili ponižavajućem postupanju.\n- Odredbe ovog zakona primjenjuju se na sve poslodavce, bez obzira na karakter svojine i oblike organizovanja, uključujući cjelokupni javni i privatni sektor, ministarstva, republičke uprave, republičke upravne organizacije, stručne službe, jedinice lokalne samouprave, javne službe i slično - kaže Milunović.\nOn je napomenuo da radnik, koji smatra da je izložen uznemiravanju na radu, zahtjevom, koji upućuje poslodavcu, pokreće postupak zaštite.\n- Zahtjev za pokretanje postupka zaštite od uznemiravanja, uz pisanu saglasnost radnika, može podnijeti predstavnik sindikata ili drugi predstavnik radnika, a navedena lica na zahtjev jedne od strana u sporu mogu da učestvuju u postupku zaštite kod poslodavca. Rok za podnošenje zahtjeva je 30 dana od dana kada je posljednji put izvršena radnja uznemiravanja - rekao je Milunović.


Sjedinjene Džave neće nastaviti ekonomsku pomoć Sudanu\nObjavljeno: 20.01.2022. 18:41 Uređeno: 20.01.2022. 18:41\nSjedinjene Države neće nastaviti ekonomsku pomoć Sudanu koja je obustavljena nakon vojnog udara ukoliko se ne okonča nasilje i obnovi se vlada pod civilnim vodstvom, navodi se u saopćenju koje je objavila američka ambasada u Khartoumu u četvrtak.\nSaopćenje, koje je objavljeno tokom posjete Sudanu dvoje visokih američkih diplomata, navodi da će Sjedinjene Države “razmotriti mjere na ustanovljavanju odgovornosti pojedinaca za neuspjehe u procesu političke tranzicije” i stvaranja “miroljubivog okruženja” za njeno odvijanje. U saopćenju se ne pominje šta bi takve mjere mogle uključivati.\nTokom posjete, pomoćnica državnog sekretara Molly Phee i specijalni izaslanik za Rog Afrike David Satterfield pozvali su na nezavisnu istragu pogibija i ranjavanja ljudi koji su protestovali protiv vojske nakon puča izvedenog 25. oktobra.\n- Oni su snažno osudili nesrazmjernu upotrebu sile protiv demonstranata, posebno korištenje bojeve municije, seksualnog nasilja i prakse selektivnih hapšenja – navodi se u saopćenju.\nSudanske vlasti tvrde da su miroljubive demonstracije dopuštene i da će svi prekršaji protiv demonstranata biti istraženi. Oktobarski vojni udar prekinuo je tranziciju pokrenutu nakon svrgavanja bivšeg čelnika Omara al-Bashira u ustanku u 2019. godine, i trebao je dovesti do demokratskih izbora, prenosi Reuters\nSAD Sudan nasilje pomoć


Više kupaca nego stanova u novogradnjimoj-krov.com\nStariji više vole da kupuju starije stanove sa debelim zidovima, a posebno su na ceni predratni stanovi izuzetnog kvaliteta, koji obično imaju i dva ulaza, kupatilo, ve-ce… – Mlađi zainteresovani za tek izgrađene stanove, ali agenti im savetuju oprez pre nego što ulože novac jer kada se problemi uoče obično bude kasno\nMesečnu kiriju koju plaćaju gazdama mnogi bi rado zamenili mesečnom ratom kredita kako bi se konačno rešili podstanarskog života i obezbedili sopstveni krov nad glavom. Sve više porodica koje odlučuju da se skuće u Beogradu ne obeshrabruje ni činjenica da je u minulih pet godina cena stambenog kvadrata skočila 25 odsto. U prvih devet meseci prošle godine prodato je više od 7.000 stanova, a rast stambenog tržišta nastavljen je i u drugoj polovini 2017. godine, prenosi Tanjug podatke agencije „Old rojal sistem”, koja se bavi analizom trendova na tržištu nepokretnosti u Srbiji.\n– Potražnja stanova u Beogradu i dalje je velika jer broj prodatih znatno prevazilazi broj izgrađenih stanova – rekao je za Tanjug Milić Đoković, direktor ove agencije.\nOvo za „Politiku” potvrđuje i Kaća Lazarević, agent na tržištu nepokretnosti, koja dodaje da je novogradnja nerealno poskupela zbog kredita sa niskim kamatnim stopama.\nKvadrat novogradnje, prema podacima „Old rojal sistema”, najjeftiniji je u Železniku i Rakovici i košta oko 900 evra, dok se najviše moraju isprsiti oni koji bi da stanuju na Dedinju – 3.000 evra i na Starom gradu – 3.500 evra. Za stare stanove plaća se od 650 evra po kvadratu u Sremčici, dok na Banjici on vredi od 1.050 do 1.200 evra. Starija zdanja na Dedinju plaćaju se od 1.700 do 2.000 evra po kvadratnom metru, a čak 3.000 evra potrebno je izdvojiti za kvadrat stare „luks” gradnje u strogom centru Beograda.\n– Stariji kupci više vole da kupuju stanove u starijoj gradnji koja se odlikuje debelim zidovima, a posebno su na ceni predratni stanovi izuzetnog kvaliteta, koji obično imaju i dva ulaza, kupatilo, ve-ce…– nabraja Lazarevićeva.\nNovi stanovi imaju svojih prednosti, pogotovo za mlade ljude, što potvrđuje i naš sugrađanin koji se prošle godine odlučio da pazari novoizgrađenu nekretninu na Karaburmi.\n– Novo je i čisto. Struktura stana koji je manji, ali ima više prostorija privlačnija mi je od starije gradnje. Sve je bilo spremno i nije imalo potrebe da renoviramo pre nego što smo se uselili – zadovoljan je ovaj Beograđanin.\nKupac stana koji još nije prošao test vremena bi ipak, upozorava Kaća Lazarević, pre nego što uloži novac trebalo da se dobro raspita i detaljno proveri investitora, jer kada se problemi uoče, obično bude već kasno.\n– Investitori gledaju da stanove prodaju bez posrednika, ali za kupca to je mač sa dve oštrice. Agencije im daju više sigurnosti istražujući sve ono što ljudima, kojima se svidi infrastruktura, u prvi mah i ne padne na pamet. Na njima je da prođu kroz papirologiju, upozore klijenta na stanove koje je nemoguće uknjižiti ili recimo imaju slabu izolaciju, i objasne mu da li je investitor ranije radio slične projekte i kakav je kvalitet nudio – precizira Lazarevićeva dodajući da je provizija koju agencije uzimaju dva odsto.\nNajskuplji kvadrat – 217.000 dinara\nNajčešće se, po iskustvima beogradskih agenata, kupuju manji stanovi, a na ceni su posebno oni gde je predviđeno etažno grejanje. Ono može da bude znatno isplativije od centralnog koje se plaća cele godine. Nekada su stanari obično bežali od visokih spratova, a danas, kada je reč o novogradnji, dominiraju zgrade sa najviše šest etaža. Prosečna površina stanova koji se prodaju je, prema podacima koje je Tanjugu dostavio Republički zavod za statistiku, 62 kvadrata, a najveća suma kojom je kupac bio spreman da plati ključeve od novog doma iznosila je oko 217.000 dinara po kvadratu.


od Admin taj Uto 3 Nov 2009 - 5:17\nInfektivnoj klinici Kliničkog centra Srbije (KCS) stvaraju se gužve, jer lekari domova zdravlja, kako tvrde pacijenti, odbijaju da ih pregledaju, izjavio je agenciji Beta portparol KCS Drago Jovanović.\nOn je apelovao na domove zdravlja i građane da se pregledi građana sa prvim simptomima na grip obave u primarnoj zdravstvenoj zaštiti.\n„Stvaranje gužvi može dovesti do opterećivanja kapaciteta Infektivne klinike i nemogućnosti pružanja usluge onima kojima je to potrebno”, rekao je Jovanović.\nOn je istakao da u toj ustanovi neće biti odbijen niko kome je potrebno lečenje, ali da prvi pregledi moraju biti obavljeni u domovima zdravlja.\nJovanović je naveo da se u Kliničkom centru trenutno leče dva pacijenta kod kojih je potvrđen virus gripa tipa A H1N1, da je tokom noći primljeno još dvoje kod kojih se sumnja da su oboleli i da su svi u dobrom zdravstveno stanju.\n„Za radnika i studenta koji su primljeni tokom noći, očekujemo rezultate i oni su trenutno u dobrom zdravstvenom stanju. Dva smeštena pacijenta takođe su dobro i nema razloga za paniku”, kazao je Jovanović.


Nov krov, stolarija i zidovi za smederevski vrtić „Veseli cvetovi” - Pokazivač\nNov krov, stolarija i zidovi za smederevski vrtić „Veseli cvetovi”\nNovak Đoković fondacija doniraće 10,5 miliona dinara za radove na rekonstrukciji smederevskog vrtića Veseli cvetovi, koji u ovom času pohađa čak 345 mališana.\nSporazumom o saradnji, koji su potpisali predstavnici fondacije, lokalne predškolske ustanove Naša radost i gradonačelnica Smedereva dr Jasna Avramović, predviđena je sanacija krova, zamena spoljne stolarije, kao i obrada zidova i plafona u ovom objektu.\nGorana Džudža Jakovljević, rukovodilac odeljenja za implementaciju programa i projekata Novak Đoković fondacije istakla je da je ulaganje u rekonstrukciju ovog vrtića procenjeno kao neophodno kako bi se stvorili optimalni uslovi za boravak dece.\nLoše stanje krova i spoljne stolarije u objektu otežavaju održavanje temperature i smanjuju energetsku efikasnost, posebno u zimskim mesecima. Ovakva situacija otežava i ometa kvalitetan svakodnevni rad vaspitača i njihovih saradnika i boravak dece u ovom prostoru. Zbog toga mi je zadovoljstvo što smo danas potpisali sporazum koji je polazna tačka za zajednički rad na stvaranju boljih uslova za obrazovanje dece u vrtiću Veseli cvetovi , navela je Džudža Jakovljević.\nJasna Avramović, gradonačelnica Smedereva, istakla je da Smederevo svake godine postaje sve bogatije decom i da postoji potreba ne samo za adaptacijom postojećih, već i za izgradnjom novih.\nOvo nije prvi put da fondacija Novak Đoković sarađuje sa Smederevom. Novak Đoković posetio je smederevske vrtiće 2011. godine, nakon što je postao ambasador UNICEF-a, i to zbog dobrih programa inkluzije koje sprovode vrtići. Već naredne godine, fondacija je ponovo posetila Smederevo, i to zbog adaptacije objekta u selu Lipe, rekla je gradonačelnica.\nMirjana Ćosić, direktorka predškolske ustanove Naša radost iz Smedereva zahvalila se fondaciji Novak Đoković na ovoj donaciji.\nDonacija namenjena adaptaciji našeg vrtića Veseli cvetovi omogućiće kvalitetnije uslove za razvoj, odrastanje i učenje 345 devojčica i dečaka uzrasta od 1 do 6,5 godina koji pohađaju naše programe. Želimo da se zahvalimo fondaciji, u ime dece, njihovih porodica i zaposlenih u predškolskoj ustanovi Naša radost, rekla je Ćosić.\nProjekat rekonstrukcije vrtića Veseli cvetovi predložila je PU Naša radost na konkursu Novak Đoković fondacije za 2015/ 2016. Podsećamo da je u toku Konkurs za projekte za proširenje kapaciteta predškolskog obrazovanja, koje će fondacija realizovati u 2018. godini.\nsmederevski vrtić „Veseli cvetovi”\nPrethodni tekstBeogradski punk rock bend „Dža ili Bu“, gostuje u caffe billiards club“ Darkwood“, 25 novembra!


U petak obeležavanje 20. godišnjice bombardovanja Aleksinca -\nDan sećanja na nevine žrtve Aleksinca i 20. godišnjica NATO bombardovanja našeg grada, biće obeleženi prigodnim programom u petak, 5. aprila.\nU 10 sati ispred spomen-obeležja žrtvama NATO agresije u Ulici Dušana Trivunca, sveštenstvo hrama Svetog Nikole održaće pomen žrtvama. Zatim će se obratiti predstavnici lokalne samouprave, uslediće polaganje venaca i umetnički program u organizaciji Centra za kulturu i umetnost.\nKako je najavljeno, u umetničkom delu programa učestvovaće učenici Aleksinačke gimnazije Aleksa Kostadinović i Petar Vojinović, Hor udruženja „Pevnica” i Ivan Matejević.\nObeležavanje 20. godišnjice bombardovanja Aleksinca organizuje opštinski Odbor za obeležavanje praznika, istorijskih događaja, godišnjica i jubileja.\nPrevious Post:Dragocena pobeda sa igračem manje\nNext Post:Preventivna zaštita voća pre padavina


Neuporediv - formulacija razvijena specijalno za soju\nJednostavan - kompletno rešenje za širokolisne i travne korove\nJednogodišnji širokolisni i travni korovi 1,25 l/ha ili split aplikacija 0,63 l/ha + 0,63 l/ha Količina vode: 100-400 l/ha Kod jednokratkad je lucerka visince 5-10 cm. Kod split aplikacije prvi tretman kad je lucerka visine 5-10 cm, a drugi 7-14 dana nakon prvog. Obezbeđena vremenom primene (OVP)\nJednogodišnji širokolisni i travni korovi Dvokratno: 0,9 + 0,9 l/ha + okvašivač Dash® (0,5+0,5 l/ha) Primenjuje se posle nicanja useva, kada je soja u fazi 1-3 trolista (faze 12-14 BBCH). Prvo tretiranje obaviti kada je većina korova u fazi od kotiledona do 4 lista (optimalno od kotiledona do 2 lista), a drugo posle 7-14 dana. Obezbeđena vremenom primene (OVP)\nKada soja nikne, a jave se korovi, treba koristiti herbicide koji su nežni prema soji a oštri prema korovima. Corum® se može primeniti odjednom- u dozi 1,8 l/ha + 1,0 l/ha okvašivača Dash® ukoliko na parceli imamo ujednačeno nicanje korova. U praksi se pokazalo da korovi uglavnom niču neujednačeno, te kao rešenje za produženo nicanje korova preporučujemo tzv.split aplikaciju- 2x Corum® 0,9 l/ha + Dash® 0,5 l/ha.\nCorum® se obavezno primenjuje uz okvašivač Dash®.\nDash® dodatno povećava efikasnost tako što:\npoboljšava usvajanje herbicida\nomogućava pravilan raspored kapi na površini lista\npoboljšava delotvornost herbicida, posebno u suvim uslovima.\nU uslovima suše i pri visokim temperaturama, korov formira deblju voštanu prevlaku na listovima kako bi sprečio preteranu transpiraciju, odnosno gubitak vode. Istovremeno, ovakva voštana prevlaka otežava i prodiranje herbicida unutar lista korova, što u značajnoj meri može umanjiti efikasnost. U takvim situacijama, primena okvašivača Dash® uz herbicid Corum® može odigrati ključnu ulogu jer se na taj način pojačava i ubrzava usvajanje herbicida. Primena kombinacije Corum® + Dash® pravi realnu razliku u polju i daje nenadoknadivu prednost u poređenju sa samostalnom primenom drugih herbicida.


Lideri socijalista EU pozivaju grčke napredne snage da se udruže | EurActiv Serbia\nLideri socijalista EU pozivaju grčke napredne snage da se udruže\nBivši grčki premijer i glavni opozicioni levičarski lider Aleksis Cipras obećao je na partijskoj konferenciji njegove partije Siriza "snažan progresivni" povratak. U tome su ga podržali vodeći političari iz redova socijalista iz zemalja širom Evrope.\nCipras je na konferenciji rekao da su dani vladajuće Nove demokratije, članice grupe EPP, odbrojani.\nLider levice rekao je i da grčki premijer Krijakos Micotakis sprovodi agresivne neoliberalne politike čija posledica je socijalna nepravda.\n"Za tri godine Grčka je postala raj za oligarhe i pakao za društvo", rekao je Cipras na skupu 14. maja, preneo je EURACTIV. com.\nBivši premijer je pozvao grčke napredne snage da se ujedine pod okriljem njegove partije pred sledeće izbore, kao što je urađeno u Španiji i Portugaliji.\nUticajni političari iz redova socijalista iz Evrope obratili su se na konferenciji Sirize video uključenjem ili su poslali pismenu podršku Ciprasovom pozivu za udruživanje snaga.\nGrčka Siriza je afilijacija Evropske levice, međutim, Cipras učestvuje kao posmatrač na skupovima Partije evropskih socijalista (PES).\nZvanični član PES u Grčkoj je Pasok koji do sada nije otkrio stavove o budućoj saradnji u koalicionoj vladi.\nMeđutim, lider Pasoka Nikos Andrulakis odbacio je mogućnost saradnje sa Novom demokratijom dok je na čelu Micotakis.\nEU socijalisti u Briselu, iako u javnosti izbegavaju da usmeravaju nacionalne partije članice kada je reč o savezima koje žele, kažu da posle nemačkih izbora socijalisti treba da gledaju na napredni deo političkog spektra.\n"Pasok je naša članica ali smo ideološki na istoj strani kao Cipras", rekao je ranije za EURACTIV izvor u PES.\nKada je reč o podršci, prema poslednjem istraživanju, Nova demokratija je i dalje u prednosti sa 30% a slede Siriza sa 24,5 i Pasok sa 12%.\nVlada je poručila da će izbori biti održani na kraju njenog mandata koji traje još više od godinu dana, međutim, rast cena i socijalno nezadovoljstvo mogli bi da ubrzaju stvari.\nPrema istraživanjima u ovom trenutku, vlada jedne partije gotovo je nemoguća posle sledećih izbora.\nMeđu političarima koji su na neki način učestvovali na konferenciji Sirize bili su i portugalski premijer Antonio Kosta, španski premijer Pedro Sančes, bivši italijanski premijer i generalni sekretar Demokratske partije Enriko Leta.\nSvi socijalistički lideri pozvali su naprednjake da udruže snage.\n"Živimo u veoma komplikovanom vremenu za Evropu i za svet, posle uticaja pandemije i ruske invazije Ukrajine. Zato nam je danas, više nego ikad, potrebno jačanje progresivnih glasova da bi mogli da damo pravedan odgovor", rekao je Sančes.\nIstovremeno je Kosta nazvao Ciprasa "prijateljem" i rekao da su danas potrebne napredne snage kako niko ne bi zaostao u zelenoj i digitalnoj tranziciji.\n"Što više imamo naprednih šefova država ili vlada u Savetu, to ćemo više solidarnosti, jednakosti, pravde ponuditi Evropljanima, i to ne samo nekolicini", istakao je Kosta.\n"Danas je Sirizina politička bitka zajednička bitka za Evropu demokratije, slobode i solidarnosti u dramatičnom trenutku evropske istorije", rekao je Leta.


NJEMAČKI PASOŠ MEĐU NAJAČIM NA SVIJETU: Dvojno državljanstvo uskoro moguće i za državljanje BiH...? (foto, video) - IBALKAN\nNJEMAČKI PASOŠ MEĐU NAJAČIM NA SVIJETU: Dvojno državljanstvo uskoro moguće i za državljanje BiH…? (foto, video)\nMilioni ljudi u Njemačkoj, među njima mnogi državljani BiH, moraju da biraju– ili državljanstvo koje već imaju, ili njemačko. Po svemu sudeći, iduća Vlada bi mogla da omogući dvojno državljanstvo za sve…\nBERLIN: Svijet, Zanimljivosti, vijesti, nedelja, 26.12.2021…00: 22… NJEMAČKI PASOŠ MEĐU NAJAČIM NA SVIJETU: Dvojno državljanstvo uskoro moguće i za državljanje BiH…? (foto, video)\nČitaj još: Drama: Zbog požara u avionu na liniji Istanbul– Pariz, prinudno sletio u Zagreb...\nČitaj još: DVA SMRTNA SLUČAJA u Centralnom zatvoru: Čuvar i član kriminalnog klana, nađeni bez znakova života... (foto)


Radionica „Recept za prijateljstvo“ u vrtiću u B. D. Polju | Oko Nas\nRadionica „Recept za prijateljstvo“ u vrtiću u B. D. Polju\n11/04/2018 Oko nas\nDanašnja radionica u objektu „Cvrčak“ PU „Boško Buha“ u Bačkom Dobrom Polju, pod nazivom „Recept za prijateljstvo“, bila je sjajan primer saradnje ove ustanove, Udruženja građana „Ženski centar – Horizont“ i javnih i privatnih preduzeća.\n„Udruženje građana Ženski Centar Horizont ima za cilj svog rada promociju i unapredjenje rodne, polne i starosne ravnopravnosti, a samim tim i deluje u sprečavanju svih formi nasilja i diskriminacije. Danas smo u ovom objektu predškolske ustanove u Bačkom Dobrom Polju gde ćemo najmlađima kroz jednu kreativnu radionicu ʹRecept za prijateljstvoʹ pokušati da dočaramo važnost prijateljstva kao osnovnog sastojka života, a na indirektan način ukazati na sveprisutan problem koji se javlja među mladima. Ovom prilikom smo se potrudili i da prostor u kojem deca ovog objekta borave oplemenimo i novim tepisima, na čemu se zahvaljujemo mladoj preduzetnici iz Vrbasa, Aleksandri Delibašić.Tokom same radionice deca će koristiti likovni materijal koji nam je obezbedilo JКP „Standard“ ,na čelu sa direktoricom Marijom Milunović, te se i njima zahvaljujemo“, rekla ja Mirjana Кoprivica, predsednica „Horizonta“.\nDeca su rado prihvatila učešće u radionici i o prijateljstvu govorila kroz svoje primere, a animirale su ih aktivistkinje Udruženja „Horizont“. Na poseti i poklonima organizatorima i sponzorima se zahvalila Ljubica Mirković, saradnik u PU „Boško Buha“ Vrbas, a događaju je prisustvovala i Miljana Štulić, zamenik predsednika opštine Vrbas.\n„Udruženje građana „Horizont“ je, zajedno sa predškolskom ustanovom organizovalo jednu veoma lepu radionicu na temu „Recept za prijateljstvo“. Meni, prvenstveno kao majci, a zatim i kao zameniku predsednika opštine, je veoma drago što imamo ovakva udruženja koja se bave društveno odgovornim radom. Lokalna samouprava je ove godine finansijski podržala blizu 80 udruženja, a drago mi je što su mnoga od tih udruženja aktivna, i ova današanja aktivnost to dokazuje“, naznačila je Miljana Štulić, zamenik predsednika opštine Vrbas.\nPrethodni članakUskršnji praznici u Gerontološkom centruSledeći članakNovi broj Bačka Press-a


Novi Pazar-Rožaje: Saradnja i povezivanje u interesu građana - IndeksOnline.rs\nNaslovna Društvo Novi Pazar-Rožaje: Saradnja i povezivanje u interesu građana\nNOVI PAZAR – Delegacija Grada Novog Pazara, gradonačelnik Nihat Biševac, predsednica Skupštine Anela Halilović Šemsović, pomoćnici gradonačelnika Nihad Hasanović i Tarik Rupić, direktor Kulturnog centra Novi Pazar Husein Memić i šefa kabineta gradonačelnika Samir Lekić borave u zvaničnoj poseti Opštini Rožaje.\nNa sastanku sa opštinskim rukovodstvom najviše reči je bilo o liberalizaciji graničnog prelaza, ali i o budućoj saradnji i zajedničkim projektima u oblasti privrede, kulture i sporta.\n“Znamo da postojeći granični prelaz u značajnoj meri usporava trgovinu, protok robe i ljudi iz obe države ali i ovog regiona. Sa obe strane postoji želja da to promenimo, a podršku za ovakvu inicijativu zatražićemo i od naših vlada” kazao je gradonačelnik Biševac.\nŠansa je i u projektima prekogranične saradnje, naglasio je on u izjavi za RTV Novi Pazar.\n“Postoje velike mogućnosti da iskoristimo novac fondova za realizaciju određenih projekata u oblasti privrede, obrazovanja, zdravstva, ekologije. Ima prostora da saradnja koja je i do sada bila dobra, ubuduće bude još bolja i na višem nivou, a sve u korist naših građana. Njihovu realizaciju pomogle bi lokalne institucije ali i vlade obe zemlje, Srbije i Crne Gore” kazao je Biševac.\nDa će saradnja na ekonomskom i kulturnom planu biti intenzivirana potvrdio je i predsednik Opštine Rožaje Rahman Husović.\n“Radićemo na svim projektima koji su značajni za ovaj prostor. Obostrana je želja da sarađujemo, a posebno na polju unapređenja putne infrastrukture u delu koji povezuje sever Crne Gore sa Srbijom, odnosno Rožaje sa Novim Pazarom. Ova pitanja moramo rešavati kroz institucije sistema država Srbije i Crne Gore. Inicijativa koju je pokazala politička struktura koja je na vlasti u Novom Pazaru, a koja se odnosi na rešavanje takvih pitanja, postoji i kod nas” kazao je Husović.\nDomaćini delegaciji Novog Pazara bili su predsednik Opštine Rožaje Rahman Husović, potpredsednik Opštine Ismet Kalač, predsednik Skupštine Almir Avdić, opštinski menadžer Mirsad Džudžević i direktor Centra za Kulturu Sulejman Kujević.\nTokom današnjeg sastanka dogovorena je i uzvratna poseta prilikom koje bi sa predstavnicima institucija, prvenstveno privrednih kulturnih i sportskih bili dogovoreni i konkretni projekti.\nPrethodni tekstNOVI PAZAR: Dva drogirana vozača isključena iz saobraćaja\nSledeći tekstU Srbiji sutra sneg i ledena kiša, popodne razvedravanje


Ministarstvo odbrane: Antić da se uzdrži od pritisaka na vojno pravosuđe - Društvo - Dnevni list Danas\nPočetna » Društvo » Ministarstvo odbrane: Antić da se uzdrži od pritisaka na vojno pravosuđe\nMinistarstvo odbrane: Antić da se uzdrži od pritisaka na vojno pravosuđe\n„Antić može da napada ministra odbrane Aleksandra Vulina i da koristi sva sredstva u političkoj borbi i mi na to ne možemo da odgovaramo. Od njega kao i svih drugih učesnika u političkoj borbi tražimo da ne pokušavaju da vrše pritisak na vojno pravosudje, a sve primedbe u pravnom smislu koje nije izneo na devet od deset ročišta Antić može da iznese na civilnim sudovima“, navodi se u saopštenju Ministarstva odbrane.\nTo ministarstvo je zatražilo od njega da se, kako se navodi, „uzdrži od vredjanja časnih oficira“ koji rade u vojnom pravosudju jer oni sude, kako se dodaje, „samo i jedino po zakonu“.\n„Poslednji izveštaj Evropske komisije o napretku Srbije jasno govori o rezultatima rada Aleksandra Vulina. Кoliko god se predsednik Vučić trudio da Vojsku Srbije i Srbiju prikaže u dobrom svetlu, poput slona u staklarskoj radnji pojavi se Vulin i sve to sruši“, naveo je Antić.\nAntić je odgovorio na saopštenje Ministarstva odbrane povodom pravosnažne odluke Vojnog suda kojom je generalni sekretar tog sindikata Predrag Jevtić izgubio vojnu službu, a u kojem je navedeno da je vojno pravosudje samostalno i da odluke donosi „samo i jedino“ u skladu sa zakonom.\nMinistartsvo odbraneNovica Antić


Zvezda gost Realu iz Niša - Utakmica.rs\n17.03.2013. | 11:14\nZvezda gost Realu iz Niša\nFudbaleri Crvene zvezde odigraće danas duel protiv Radničkog iz Niša, treći u ovoj sezoni. I jedni i drugi su u prethodnom kolu zabeležili pobede pa zato možemo očekivati dobru formu i Beograđana i Nišlija.\nTrener Nišlija izjavio je za Agenciju Beta da njegova ekipa ima niz uspeha, u prethodna tri kola nisu poraženi pa im tako Zvezde dolazi u pravom trenutku.\n– “Očekujemo da nastavimo niz uspeha, tri utakmice smo bez poraza i meč sa Zvezdom nam dolazi u pravom trenutku” – rekao je Saša Mrkić\nMrkić je pohvalio ekipu “crveno-belih” kao skup sjajnih pojedinaca i da oni jednim šutem ili centaršutem rešavaju utakmicu a na pitanje o stanju terena na Čairu rekao je da nemaju problema sa terenom i uz to se našalio da im fali novac.\n– “Problema ima svuda što se tiče terena, ali na jugu Srbije nema takvih. Ima novčanih, fale nam pare, ali nas zaobilaze ove ostale stvari. Moramo malo i da se našalimo” – zaključio je trener Radničkog\n“Čair” će biti poprište zanimljivog duela\nTrener Crvene zvezde, Aleksandar Janković rekao je na konferenciji za štampu da je njegov tim dva puta tokom ove sezone savladao Radnički ali posle drame pa zato sada imaju motiv da na vreme osiguraju rezultat kao i da reprezentativnu pauzu dočekaju pobedom.\n– “Očekuje nas protivnik koga smo u dosadašnjem delu sezone savladali dva puta, jednom u prvenstvu i jednom u Kupu. Oba puta teško smo stigli do pobede u poslednjim trenucima susreta i posle jurnjave rezultata. Imamo veliki motiv, meč sa Radničkim nam dolazi u dobrom trenutku, pred pauzu zbog reprezentativnih obaveza, odnosno pred dve utakmice u prvenstvu koje igramo na domaćem terenu. Svi igrači, su zdravi i orni da ostvarimo cilj, a to je pobeda. Ne razmišljamo o uslovima za igru, jer će oni biti isti i za nas i za našeg rivala”.\nJanković je dodao da je Zvezdin cilj, očekivano, tri boda ali i da se do sada ispostavilo da dueli sa “slabijim rivalima” Zvezdi odnesu bodove.\n– “Tri boda iz Niša su primarni cilj. Do sada se ispostavilo da imamo mnogo više problema sa uslovno rečeno “slabijim” rivalima. To znači da se mi u suštini mučimo sami sa sobom. Radimo na ispravljanju toga. Svaka pobeda nam znači na planu samopouzdanja. Očekujem da vrlo brzo dostignemo nivo igre koji smo imali na pripremama, pre svega u odbrani i da kao i u prethodnom kolu, pokušamo i u Nišu da pobedimo bez primljenog gola.” – zaključio je Janković\nUtakmica počinje u 13:00 a direktan prenos možete pratiti na tv.utakmica.rs


Ko su najveći kupci srpskog oružja? – Poslovnidnevnik.BA\nHome / Kompanije i Tenderi / Ko su najveći kupci srpskog oružja?\nKo su najveći kupci srpskog oružja?\nmar 26, 2018\tKompanije i Tenderi, Regija, Strane kompanije, Tržišta, Vijesti, Zanimljivosti Leave a comment 238 Views\nBEOGRAD – Američka kompanija “Lokid Martin”, koja je i najveći svjetski proizvođač, imala je rast prodaje od 11 odsto zahvaljujući povećanju isporuke lovaca F-35, navela je Radio-Televizija Srbije (RTS).\nProšle godine, srpska namjenska industrija ugovorila je izvoz od skoro 888 miliona dolara, a više od pola robe ide u Sjedinjene Američke Države.\n“To je oko tri puta više nego što smo imali 2013. godine i taj trend se nastavlja i pokazatelji za prvi kvartal ove godine takođe govore o rastu. Intenzivno je ulaganje u popravljanje tehnologija tih preduzeća, Vlada Srbije je izdvojila značajna sredstva prošle godine i ta investicija se intenzivno implementira”, rekao je pomoćnik ministra odbrane za materijalne resurse Nenad Miloradović.\nMeđu najvećim uvoznicima naoružanja i vojne opreme iz Srbije su i Saudijska Arabija, Bugarska, Vijetnam, Kipar, Ujedinjeni Arapski Emirati.\nJedan od najznačajnijih poslova je razvoj raketnog sistema ”Alas” u saradnji sa Ujedinjenim Arapskim Emiratima, vrijedan 230 miliona evra.\nU njega je uključen i valjevski “Krušik” koji izvozi 95 odsto proizvodnje, prenio je RTS.\n“Krušik ima ugovorenih izvoznih poslova u vrednosti od 240 miliona dolara i punu uposlenost kapaciteta do 2020. godine. Da bi sve te poslove realizovali u ugovorenim rokovima, imamo 1.703 novozaposlenih radnika u posljednje četiri godine”, objašnjava generalni direktor HK “Krušik” Valjevo Mladen Petković.\nU 12 preduzeća odbrambene industrije koja su u državnom vlasništvu, zaposleno je 12.000 radnika, a najviše se izvozi municija.\n“Srbija je uvažen i kredibilan partner na međunarodnom planu i o tome najbolje svedoči činjenica da je, po istraživanju publikacije i organizacije ”Smol arms servis”, Srbija svrstana na treće mesto po transparentnosti u izvozu malog i lakog naoružanja u svetu, odmah iza Nemacke i Švajcarske”, istakla je načelnik odeljenja u Ministarstvu trgovine za izvoz i uvoz naoružanja i vojne opreme Jasmina Roskić.\nKada je riječ o uvozu, na prvom mjestu je Rusija sa 85 miliona dolara, a slijede Belgija i Bosna i Hercegovina, prenijela je RTS.\nPrevious VIDEO:Objavljene stravične poruke djece poginule u požaru u Rusiji\nNext Jeste li znali da najbolji ljudi najlošije prođu!? Postoji i objašnjenje, a evo koje


I prinčevi pod maskama za Novu u Beogradu! – Poznati.info\nNakon što je u medije dospela vest da je za novogodišnji događaj „Širom zatvorenih očiju“ ceo treći sprat zakupio šeik iz Omana, uz najavu orgija i bahanalija, isti se obratio organizatorima događaja, koji su potom razjasnili pozadinu cele priče.\n“Član kraljevske porodice, završio je internacionalne škole u Beogradu i Bostonu, a kako se radi o jubileju od završetka školovanja, svojim nekadašnjim kolegama predložio je okupljanje baš na novogodišnjoj žurki pod maskama. Za njih je zakupio jedan deo VIP-a, a među njegovim gostima naći će se i nekoliko prinčeva iz arapskih zemalja“ kaže naš sagovornik i podvlači da je u pitanju apsolutno lep događaj, i da nisu u pitanu nikakve orgije.\nBeograd tokom novogodišnjih praznika očekuje više od 100.000 turista iz Evrope, ali i celog sveta, a upravo događaj „Širom zatvorenih očiju“ biće jedan od centara zabave u Beogradu u novogodisnjoj noći. Potsećanja radi, najveća haus žurka u prestonici, jubilarni deseti put održava se u samom centru Beograda, u ulici Masarikovoj broj 4, tačnije u zgradi bivšeg Kluza.


Najava Archives - Page 7 of 55 - Netokracija.rs\nUnapredite kompleks Porto Montenegro uz VR/AR rešenja, najboljima nagrada 3.000 evra\nŠesti po redu Hakaton regionalnog karaktera održaće se od 23. do 25. maja u crnogorskoj marini Porto Montenegro, a sama luka spremna je da najbolje rešenje integriše u svoj sistem rada, pod uslovom da ono pokaže dobar biznis potencijal. Pored toga, fond nagrada za najbolje iznosi 4.000 evra.\nMilena Rašić 17. 4. 2018.\nU novom Superste ciklusu spremno 5.1 milion dinara za inovativne ideje mladih\nNovi ciklus Superste programa Erste Banke namenjenog mladima od 16 do 35 godina otvoren je za prijave. Na program se mogu prijaviti formalne i neformalne grupe koje za cilj imaju razvoj društveno odgovornih projekata u oblasti kulture, umetnosti i obrazovanja.\nMilena Rašić 12. 4. 2018.\nDriving Digital Transformation – novi e-commerce meetup u ICT Hub-u\nTreće e-commerce okupljanje ICT Hub-a biće posvećeno načinu na koji bi trebalo upravljati digitalnom transformacijom sa ciljem unapređenja elektronske trovine, a održaće se 16. aprila u 18.30h u prostorijama Playground-a.\nTreći ‘World of Tanks’ turnir u Beogradu krajem aprila – najboljima vredne nagrade\nTreći Coolermaster WoT turnir zakazan je za 22. april tekuće godine u igraonici KGB, a ovo offline takmičenje projektovano je da bude u formatu 5 na 5, tier 8 (nema premium vozila), dok je broj ekipa ograničen na 16 takmičara. Povodom toga, porazgovarali smo sa Dušanom Ivkovićem aka "kalel92" iz Kazna Kru klana organizatora ovog takmičenja o sadašnjim i budućim planovima.\nMarko Crnjanski 10. 4. 2018.\nOsnivač WordPressa Matt Mullenweg među predavačima na WordCamp Europe u Beogradu!\nDo prvog WordCamp Europe u Beogradu ostalo je nešto manje od tri meseca, a među finalnim rasporedom predavača koji je danas objavljen našao se i jedan specijalan gost - Matt Mullenweg, osnivač WordPressa!\nMarko Mudrinić 30. 3. 2018.\nKako pokrenuti svoj posao – tema besplatne Startup Akademije za mlade u Nišu\nDrugi ciklus StartUp Akademije - besplatne obuke za razvijanje poslovne ideje za mlade u Nišu, zakazana je za kraj marta i početak aprila u DELI prostoru za kreativno delovanje.\nMilena Rašić 28. 3. 2018.\nMilena Rašić 27. 3. 2018.


DODIKOV OSTRAŠĆENI GOVOR MRŽNJE: 'Muslimani i Hrvati su pobili Srbe u Јasenovcu i svim drugim stratištima, nisu Nijemci, nema suživota, PO SARAJEVU ORGIJAJU...' (VIDEO) | Slobodna Bosna\nDODIKOV OSTRAŠĆENI GOVOR MRŽNJE: "Muslimani i Hrvati su pobili Srbe u Јasenovcu i svim drugim stratištima, nisu Nijemci, nema suživota, PO SARAJEVU ORGIJAJU..." (VIDEO)\n"Ostrašćenost muslimana da, uz podršku i asistenciju administracije predsjednika SAD Joe Bidena, navodno, sada 'dohakaju' Republici Srpskoj neće se dogoditi", kazao je Dodik.\nČlan Predsjedništva Bosne i Hercegovine iz reda srpskog naroda Milorad Dodik rekao je danas u Brčkom da BiH, kao i sam pojam njenog opstanka, ruši koncept suživota jer nema suživota na mržnji koju muslimani imaju prema Srbima.\n"Za nas Srbe je BiH velika nevolja i regresija - u njoj ne možemo da vidimo nikakav progres, ali naprosto prihvatamo činjenicu da je ona sastavljena od dva entiteta, tri konstitutivna naroda, da ima Ustav koji poštujemo i nećemo moći da ga se odreknemo. Samo takva BiH za nas ima smisla", rekao je Dodik u izjavi novinarima nakon svečane akademije.\nDodik je rekao da je priča o građanskoj BiH podvala, kao i ona 1992. godine - da se priča o apstraktnom čovjeku, a da se Srbi pretvore u građansku manjinu i da im se daju manjinska prava.\n"Samo luzeri i oni koji nemaju odnos prema narodu pristali bi na tako nešto. Mi ne pristajemo. Mi hoćemo da se poštuje Ustav i da dobijemo ono što je potpisano i što nam je dato. Podvala je svima nama kada nas uporno optužuju da smo krivi za to što nećemo da se ostvare njihove želje", rekao je Dodik, prenosi RTRS.\nOn kaže da ne vjeruje u budućnost Bosne i Hercegovine, već u budućnost RS, što je jednako stavu koji može da čuje od kolega u Predsjedništvu Bosne i Hercegovine kada osporavaju RS.\n"Oni su legalizovali da imaju pravo da nešto ne vjeruju, a ja moram da vjerujem. Zato ja ne vjerujem i neću nikad. Zato što to nema smisla. Prođoše nam životi oko te besmislene ideje koja se zove BiH, umjesto da smo svi imali slobodu da se razvijamo i živimo jedni kraj drugih", rekao je Dodik.\nDodik je kazao da BiH, kao i sam pojam njenog opstanka, ruši koncept suživota "jer u unitarnoj zemlji, kakvu oni hoće, nema suživota".\n"Nisu to činili Nijemci, kako smo učili. Najčešći egzekutori tog vremena su bili muslimani i Hrvati. U Garavicama kod Bihaća najvažniji organizator pokolja 14.000 Srba u tri dana u julu 1942. bio je musliman, koji je kasnije postao sekretar Komiteta u Bihaću", naveo je Dodik i dodao da u Bihaću, gdje su nekada oko polovine stanovništva činili Srbi, sada živi 37 Srba.\n"Vidimo da orgijaju danas po Sarajevu veoma žestoko, prozivajući čak i Srbiju i Aleksandra Vučića, da nešto, kao, organizuje... Srbija je jasna u svojim pozicijama - ona poštuje Dejtonski sporazum - rekao je Dodik i ocijenio da im to nije dovoljno, jer bi, po njima, Srbija morala da poštuje politiku Sarajeva, koja traži degradaciju Srba i RS", kazao je.\n"Mi smo za stabilnost. Mi nemamo nijedan vojni plan, nijednu vojnu razrađenu aktivnost - naše akcije su političke i takve će ostati", rekao je Dodik.\n"Ostrašćenost muslimana da, uz podršku i asistenciju administracije /predsjednika SAD Joe Bidena, navodno, sada "dohakaju" Republici Srpskoj neće se dogoditi. Јeste da je SAD moćna i da ne bi trebalo da imamo problema sa njom, ali kad već moramo da imamo problema, onda moramo da kažemo da to nije isto kao što je nekada bilo i da upravo SAD asistira najžešćem ustavnom rušenju jedne zemlje, kao ovdje u BiH", izjavio je Dodik.\nOn je ukazao da SAD, koje su trebalo da stanu iza slova Ustava, stoje iza duha Ustava, koji danas čini to što čini.


Evo šta ove godine podržava "Fudbal za pa prijateljstvo"! - alo.rs\nOTVORENA NOVA SEZONA Evo šta ove godine podržava "Fudbal za pa prijateljstvo"!\nAUTOR: Alo.rs/FK Crvena zvezda/A.B. DATUM I VREME: 20.03.2019. 11:45\nOdržaće se u Madridu\nFudbal za prijateljstvo, Foto: FK Crvena zvezda\nPOČINJE MASTERS U MAJAMIJU Svima drago lice ponovo na teniskom terenu!\nDečaci i devojčice, među kojima i deca sa fizičkim nedostacima i posebnim potrebama, svake godine učestvuju u programima „Fudbala za prijateljstvo“, kroz koje zajedno promovišu osnovnih Devet vrednosti projekta: prijateljstvo, jednakost, fer-plej, zdravlje, mir, posvećenost, pobednički duh, poštovanje tradicije i čast. Zvanični partner projekta u Srbiji i ove godine će biti FK Crvena zvezda.\nTokom održavanja sedme sezone projekta „Fudbal za prijateljstvo“, brojni događaji će biti priređeni u različitim zemljama sveta. Sastavi mešanih „Međunarodnih timova prijateljstva“ biće određeni tokom Otvorenog žreba, a imenovani po retkim životinjskim vrstama, u saglasnosti sa misijom zaštite životne sredine projekta. Širom planete će i ove godine biti obeležen „Međunarodni dan fudbala i prijateljstva“, time što će deca i odrasli uzeti učešće u programima podrške projektu, nastupiti u „Mečevima prijateljstva“ i „Otvorenim časovima prijateljstva“, i pritom razmenjivati končane Narukvice prijateljstva, zvanični simbol koji svojom plavom bojom označava mirno nebo, a zelenom travnati fudbalski teren.\nMundijal, Foto: EPA/Yuri Kochetkov\nEURO 2016 Francuska, lopta, Foto: Profimedia\nBavarci spremili 200 miliona za transfere, ovo su njihove mete!


Ruski državni avion preko Bugarske doletio u Beograd\nPrema podacima dostupnim na internetu, ovakvi letovi su već realizovani od početka rata u Ukrajini kako bi vratili u Rusiju ruske diplomate, koji su proglašavani za persona non grata u državama u kojima su bili na službi.\nRuski avion Iljušin-Il-96-300, na specijalnom letu iz Sočija, doletio je u nedjelju ujutru u Beograd preko Bugarske, iako je ta zemlja još u februaru zvanično zatvorila svoj vazdušni prostor za ruske avione.\nPrema podacima objavljenim na sajtu flightradar24.com, avion je iz Sočija poletio oko 8 ujutru, a na beogradski aerodrom je sletio oko 9.30. U odjeljku „aviokompanija“ na ovom specijalizovanom sajtu koji prati letove širom svijeta navodi se „Rossiya – Special Flight Squadron“, što je oznaka za ruske državne avione.\nIzvor : Izvor: Flightradar24/Printscreen\nNa sajtu Aerodroma Nikola Tesla, na koji je ruski avion sletio, nema podataka o ovom letu. S druge strane, ljubitelji avijacije objavili su na Instagramu fotografije ovog aviona na pisti beogradskog aerodroma.\nNa sajtu flightradar24.com vidi se da je isti ovaj avion 17. aprila iz Moskve letio za Kopenhagen u Danskoj, ali je tada izbjegnut prelet preko država koje su zabranile letove ruskim avionima.\nVlada Federacije BiH je, na prijedlog Federalnog ministarstva finansija, donijela Odluku kojom se odobrava kredit Union banci d.d. Sarajevo...


Za ulazak sa Balkana u Šengen trebaće dozvola i sedam evra\nGranični prelaz Batrovci / FoNet/Uprava carina\nDržavljani zemalja Zapadnog Balkana moraće ubuduće da preko interneta od Evropske unije zatraže dozvolu za ulazak u prostor Šengena iako im nije potrebna viza i da plate taksu od sedam evra, u sklopu mera koje EU uvodi za mnogo stroži nadzor spoljnih granica Unije.\nTo su juče agenciji “Beta” potvrdili izvori EU u Briselu. Ovu odluku, koju su usaglasili ambasadori zemalja EU, sada treba da potvrdi Evropski parlament, a potom usvoji i Savet ministara EU i od januara 2021. ove mere stupiće na snagu u sklopu sistema ETIAS. Posle podnošenja zahteva, putnik koji namerava da krene u šengenski prostor EU, dobiće odgovor u roku od 96 sati, odnosno 96 sati pošto u sistemu ETIAS bude primljen zahtev, ako bude potrebna dodatna provera podataka. Dozvola za putovanje važiće tri godine, odnosno do kraja važnosti putnih dokumenata, ističe se u objašnjenju mera. Cilj je, kako je izjavio Valentin Radev, ministar unutrašnjih poslova Bugarske, koja predsedava EU, da se “zna ko dolazi u EU pre nego stigne na granicu, tako da ćemo biti u stanju da bolje zaustavimo one koji mogu predstavljati pretnju našim građanima”. Kako se navodi u obrazloženju,”ETIAS će omogućiti da se unapred proveri i, ako bude nužno, odbije dozvola za putovanje i ulazak u šengenski prostor građanima trećih zemalja kojima nije potrebna viza”.”To će poboljšati unutrašnju bezbednost, sprečiti ilegalnu imigraciju, zaštiti zdravlje građana i smanjiti vreme prolaska preko granica, jer će biti utvrđeno koja lica mogu predstavljati opasnost za ova područja i pre nego što dođu na spoljne granice EU”, dodaje se u tekstu. Evropska komisija je posle krvavih atentata islamskih terorista 2015. i 2016. u Parizu i Briselu, kao i imigrantske krize predložila članicama EU da osetno pojačaju nadzor spoljnih granica i uvedu strogu kontrolu svih putnika koji ulaze i izlaze iz Unije. U obrazloženju se navodi i da će avio-prevoznici i brodarske kompanije pre ukrcavanja putnika biti obavezne da provere da li oni raspolažu važećom dozvolom za prelazak spoljne granice Unije i ulazak u šengenski prostor.\nPodsetimo, kada se krajem 2016. godine pojavila informacija da će građani Srbije morati da plaćaju registraciju kada putuju u EU, ministar spoljnih poslova Ivica Dačić saopštio je visokoj predstavnici EU za spoljnu politiku i bezbednost Federiki Mogerini da je u tom slučaju Srbija spremna da uvede recipročnu meru.\n“Srbija bi bez nezavisnih medija mogla da postane crna rupa”Vlada Srbije: Ministar odbrane Hrvatske nije dobrodošao


Obuka školskih bibliotekara - PressLider.rs\n8. novembra 2016. Marina Trmčić\t0 Comments bibliotekari, Gradska biblioteka "Vladislav Petkovic Dis", usavršavanje\nČačak – Gradska biblioteka „Vladislav Petković Dis” svake godine pruža intenzivnu podršku unapređivanju rada školskih bibliotekara, piše sajt Školske uprave Čačak.\nI ove godine, 10. novembra 2016. godine, Matična služba Gradske biblioteke „Vladislav Petković Dis” iz Čačka organizuje predavanje o zakonskoj regulativi sastava i revizija knjižnog fonda školskih biblioteka i praktičnu obuku za fizičku i stručnu obradu monografskih publikacija. Ova obuka je namenjena školskim bibliotekarima, ali i drugim zainteresovanim nastavnicima i stručnim saradnicima osnovnih i srednjih škola iz ivanjičke i lučanske opštine.\nObuka za zaposlene u Gornjem Milanovcu i Čačku će biti naknadno održana, o čemu će zaposleni biti detaljnije obavešteni. Predavanje traje od 10.30 do 14.30, a radi se o stručnom usavršavanju koje je u nadležnosti ustanova. Prijavljivanje učesnika je obavezno, a više informacija preuzmite OVDE\n← NIKO NEĆE DA POMOGNE MAJCI PETORO DECE „Pitaju me što sam rađala kad mi treba pomoć“\n„Na Drini ćuprija“ otvorila Jugoslovenski pozorišni festival →


Postavljene limene pregrade između boksova za životinje u saradnji sa NVO “Glasnici nade” – DOO Komunalno Berane\nDOO “Komunalno” Berane je u saradnji sa NVO “Glasnici nade” izvršilo postavljanje limenih pregrada između boksova za životinje u RJ „Sklonište za smještaj i zaštitu napuštenih i izgubljenih pasa i ostalih životinja“, koje će pomoći u zaštiti smještenih životinja od vjetra i hladnoće.\nNVO “Glasnici nade” je pokrenula ovu akciju u sklopu projekta “Zajedno za dobrobit životinja” koji je podržan od strane Uprave za bezbijednost hrane, veterinu i fitosanitarne poslove.\nDOO “Komunalno” Berane se zahvaljuje NVO “Glasnici nade” na iniciranju i uspješnoj realizaciji ove akcije i nadamo se daljoj uspješnoj saradnji.\nNapominjemo, da je DOO “Komunalno” Berane u prethodnom preiodu iz svojih sredstava realizovalo izgradnju 45 kućica od kvalitetnog debljeg drvnog materijala za potrebe smještaja životinja u RJ „Sklonište za smještaj i zaštitu napuštenih i izgubljenih pasa i ostalih životinja“. Na ovaj način smo pokazali koliko nam je briga o životinjama bitna, kada smo i pored svih finansijskih problema izazvanih pandemijom Corona virusa Covid-19, izdvojili značajna sredstva za ovu namjenu.


Srpska Trepča u albanskim rukama - Sputnjik Srbija\n20:47 06.10.2016 (osveženo 08:19 07.10.2016) Preuzmite kraći link\nRadnici „Trepče“ na severu Kosova i danas su protestovali na putu Priština-Raška, ispred flotacije u Leposaviću i u selu Rudare, zbog novog nacrta zakona o Trepči koji je juče usvojila vlada Kosova bez srpskih glasova. Nacrt zakona koji bi trebalo da se u petak nađe pred poslanicima u skupštini Kosova predviđa da 80 odsto vlasništva kombinata Trepča bude u vlasništvu Kosova, dok bi 20 odsto pripalo zaposlenima.\nSrpski poslanici već su najavili da neće podržati taj zakon, ali i da će povući svoje glasove u slučaju glasanja o demarkaciji granice Kosova sa Crnom Gorom. Sa druge strane, albanska štampa piše da će poslanici kosovske opozicije najverovatnije tražiti da se u zakon o Trepči ugradi amandman prema kojem bi svi koji su „zbog etničke diskriminacije devedesetih prošlog veka“ otišli iz Trepče dobili obeštećenje.\nU isto vreme, kosovska štampa se bavi i razlozima zbog kojeg je vlada Kosova požurila sa tim zakonom, spekulišući da bi to moglo da ima veze sa nemačkom i američkom ponudom koju su dobili za prodaju Trepče.\nGeneralni direktor „Trepče“ Jovan Dimkić za Sputnjik je rekao da je na severu Kosova održan sastanak kojem su prisustvovali svi gradonačelnici i predstavnici privremenih organa iz opština gde se nalaze kapaciteti Trepče, kao i predstavnici sindikata „Trepče“, Kancelarije za Kosovo i Metohiju i predstavnici Srba u kosovskim institucijama. Prema njegovim rečima, doneta je odluka da se ne prihvati inicijativa Prištine, kao i odluka o nastavku javnih protesta u organizaciji sindikata i menadžmenta „Trepče“, koji će početi sutra u 12 sati u selu Rudare, u opštini Zvečanu.\nNa pitanje da li je moguće da Srbija zaustavi namere Prištine, direktor tog srpskog giganta je rekao:\n„U pravnom smislu vrlo je teško poverovati da bi nekakva odluka Skupštine ili Vlade Srbije mogla odlučujuće da utiče na odluke vlade Kosova i donošenje zakona u skupštini Kosova.“\nIako je Trepča već godinama podeljena na dva dela: „Trepča sever“ i „Trepča jug“, ona je i dalje jedinstveno pravno lice, koje radi kao dve odvojene celine. Na severu je situacija stabilna, a od 2005. godine preduzeće je u likvidnom stanju sa oko 3.000 zaposlenih. „Trepča“ poseduje pravo na eksploataciju mineralnih resursa i ima respektabilne tehnološke resurse u svim oblastima kojima se bavi. Međutim, Dimkić kaže da je nemoguće reći kolika je stvarna vrednost Trepče, iako napominje da se ona najviše ogleda u njenim rudnim rezervama i u eksploatacionim pravima.\n„Nominalna vrednost Trepče i nekih njenih osnovnih sredstava sa opremom je, prema nekim procenama, oko 300 miliona evra. Ali ovo je vrednovanje samo po jednoj metodologiji, koja nije ni potpuna ni sveobuhvatna, tako da najveća vrednost upravo leži u rudnim rezervama, koje ne ulaze u pomenutu vrednost“, navodi on.\nOn kaže da su spekulacije da su kapaciteti Trepče prema nekim studijama toliki da ih je moguće rabiti još 200 godina. Kako kaže, urađena geološka istraživanja govore da ima utvrđenih rezervi za nekih sedam do 10 godina eksploatacije.\n„Ali to je aktivnost koja se uvek obnavlja, geoistraživanja se vrše i njihova svrha je da otkriju nove depozite i vrlo je verovatno da će ih otkriti na mestima koja su u produžetku, ili koja su u sličnom regionu sa postojećim depozitom“, objašnjava on.\nNa našu primedbu da se veliki deo rudnika proteže kroz centralnu Srbiju i pitanje kako misle da sa Prištinom reše taj problem, naš sagovornik odgovara:\n„Vlada Kosova očigledno to ne uzima u obzir, a tačno je da se na severu Kosova u leposavićkom basenu, rudnici ’Crnac‘ i ’Belo Brdo‘ protežu sa obe strane administrativne linije, a da mi svih ovih godina više rude eksploatišemo sa teritorije centralne Srbije, nego sa teritorije Kosova i Metohije. Međutim, ruda se iz rudnika izvozi na otkopima koji se nalaze na teritoriji Kosova i Metohije, a u Leposaviću je i flotacija gde se prerađuje“, objašnjava Dimkić, napominjući da Priština o tome ne razmišlja.\nOn dodaje i da bi bila velika opasnost ako bi Vlada Srbije ukinula licence koje „mi imamo kao drugo pravno lice ’Rudarsko–metalskog–hemijskog kombinata Trepča‘“, koji je registrovan u Republici Srbiji, jer bi tada moralo da se prestane sa radom u rudnicima. Međutim, Dimkić kaže da Vlada Srbije ima interese da, pre svega, 3.000 ljudi ne ostane bez posla.\nVlasnici „Trepče“ su inače Fond za razvoj Republike Srbije, Republika Srbija, odnosno Vlada Srbije kao njen reprezent. Srbija preko Fonda za razvoj ima 58 odsto vlasništva nad Trepčom. Udeo imaju i EPS, „Jugobanka“, „Progres“ i radnici, kojih je trenutno oko 2.500.\nPitanje srpske imovine na Kosovu inače je utemeljeno u Rezoluciji 1244 UN.\nKorporativni stručnjaci za rude i minerale saopštili su krajem 2008. godine procenu da rezerve u Trepči iznose 425.000 tona olova, 415.000 tona cinka i 800 tona srebra, da su rezerve nikla 185.000 tona, kobalta 6.500 tona, a feronikla čak 15 miliona tona.\nSa severom Kosmeta graniči se Rogozna, koja teritorijalno pripada Novom Pazaru. Na toj planini zlato se kopalo još u srednjem veku, a pre nekoliko godina Geozavod iz Beograda i neke strane kompanije utvrdile su da praktično cela planina leži na bakru, srebru i zlatu.\nKoličina metala u rudi kreće se od 1,2 do 1,6 odsto, a iz jedne tone bakarnog koncentrata može se, uz ostale metale, izvući između šest i sedam grama čistog zlata. U borbi za kontrolu nad Trepčom, stranci na Kosovu računaju i na to srpsko bogatstvo koje, nažalost, država Srbija ne koristi.\nsever, Trepča, prodaja, protesti, Kosovo i Metohija


Naučnici o severnokorejskom programu\nSatelitski snimak nuklearnog centra Jongbjon u Severnoj Koreji\nPosle razmene artiljerijske vatre na Korejskom poluostrvu, u kojoj su dva južnokorejska marinca poginula, zategnutost je velika. Takođe, incident se dogodio posle dolaska u Severnu Koreju tima nuklearnih fizičara, među kojima je bio i Sigfrid Heker, bivši direktor Nacionalne laboratorije u Los Alamosu.\nHeker kaže da su u Severnoj Koreji proradila dva nova nuklearna pogona - reaktor na tešku vodu i pogon za obogaćivanje uranijuma. Ovaj drugi objekat je važan, jer bi u njemu moglo da se proizvede dovoljno visoko obogaćenog uranijuma za nuklearnu bombu.\nAmerički stručnjaci kažu da su severnokorejski nuklearni kapaciteti brzo rasli otkako je ekspertima sa Zapada prethodni put bilo dozvoljeno da ih vide.\nSigfrid Heker je bivši direktor Nacionalne laboratorije u Los Alamosu, vrhunskom američkom institutu za istraživanje nacionalne bezbednosti. Heker je opisao svoje reagovanje kada je video dve hiljade centrifuga u usavršenom pogonu za obogaćivanje uranijuma.\n„Jednostavno sam zinuo. Zaprepastio sam se kad sam video nešto što je izgledalo kao stotine i stotine centrifuga...u zapanjujuće urednom, modernom pogonu. Spustio sam pogled i pomislio da su uradili upravo ono što su rekli da će da urade.“\nHekeru nije bilo dozvoljeno da fotografiše pogon, za koji kaže da je ipak daleko od proizvodnje bombe.\n„Da bi se od onog što sam video stiglo do hidrogenske bombe, potreban je neverovatan korak.“\nAli on jeste sugerisao da je Severna Koreja tokom godina dobila pomoć u savladavanju nuklearnih veština, možda od agenata iz Pakistana. I takođe, da je usavršena procedura nabavke omogućila Severnoj Koreji da izbegne sankcije, tako da su joj čak i Nemačka i Rusija isporučivale aluminijum koji može da se upotrebi za građenje pogona.\nSevernokorejski analitičar Markus Noland kaže da sankcije nametnute Severnoj Koreji imaju ograničeni uticaj.\n„Problem sa sankcijama je to što je najveći severnokorejski trgovinski partner Kina, a Kina uopšte ne pokazuje interesovanje za sprovođenje sankcija.“\nHeker i njegov tim kažu da su i kineski naučnici iznenađeni brzinom severnokorejskog nuklearnog razvoja.\nSevernokorejski analitičar Viktor Ča kaže da će Sjedinjenim Državama biti potrebno da privuku Kinu na svoju stranu, ako hoće da se vrate za pregovarački sto o nuklearnom naoružanju sa Severnom Korejom.\n„To je ono što mi je neko svojevremeno opisao kao zemlju očajnih mogućnosti. Nikada se ne opredeljujete između dobre i loše opcije. Uvek birate između lošeg, lošijeg i najlošijeg“, navodi Ča, stručnjak Centra za strateške i medjunarodne studije.\nMarkus Noland kaže da to može i jednostavno da se objasni.\n„Oni bi hteli da nas uvere da su nuklearna sila i da, bez obzira na sporazume koje su potpisali u prošlosti, nemaju stvarni interes za denuklearizaciju. A mi bismo na to jednostavno trebalo da se naviknemo.“


Napredak u celini povoljan - Dnevni list Danas\nPočetna » Politika » Napredak u celini povoljan\nNapredak u celini povoljan\nEvropski parlament je ocenio da je „ostvareni napredak u Srbiji sveukupno povoljan“, imajući u vidu da je Srbija „mirno prebrodila niz teških etapa“ i da je posle izbora formirana nova proevropska, reformska vlada i da je usvojen novi ustav.\nTo se navodi u obrazloženju izveštaja o Srbiji i preporuci Savetu ministara Evropske unije i Evropskoj komisiji za pospešenje odnosa sa Srbijom, koji danas u Strazburu treba da usvoje poslanici parlamenta EU, uz naznaku da je budućnost Srbije u Evropskoj uniji.\nU preporukama od Saveta ministara EU traži se da „snažno podrži napore nove srpske vlade za stvaranje savremene, dinamične i napredne Srbije“. Izveštaj je u ime Spoljnopolitičkog odbora Evropskog parlamenta sačinio poslanik Jelko Kacin, i u njemu se izražava zadovoljstvo zbog obnove pregovora o sporazumu o stabilizaciji i pridruživanju EU-Srbija i naglašava da će taj sporazum biti potpisan kad Beograd uspostavi punu saradnju s Haškim sudom.\nTo znači kada bude ispunjen zahtev haške tužiteljke Karle del Ponte da se optuženi Ratko Mladić nađe u Hagu, navodi se u dokumentu EP i naglašava da „evropski poslanici takođe cene rešenost srpske vlade da sarađuje s Haškim sudom“.\nEvropski parlament smatra da će rešenje statusa Kosova ojačati stabilnost Zapadnog Balkana i olakšati uključivanje tog regiona u Evropsku uniju.


Amerika neće vidjeti povratak nepostojećih rezolucija protiv Irana - SAHAR Balkan\nSep 22, 2020 05:40 Europe/Sarajevo\nSaharTV – Iranski ambasador u Ujedinjenim nacijama rekao je da Sjedinjene Američke Države neće vidjeti povratak rezolucija Vijeća sigurnosti UN-a, koje su ukinute kao rezultat nuklearnog sporazuma između Teherana i nekoliko svjetskih sila 2015.god.\n„Za međunarodni zakon, one su nepostojeće“ – rekao je Madžid Tahteravanči u ponedjeljak.\nOn je ukazao na nove sankcije koje je američka administracija uvela Iranu i rekao:\n„Američka odluka da danas uvede sankcije Iranu nema praktičnog uticaja. Ona je jasan znak očaja nakon nedavnih neuspjeha u UN-u, koji su još više doprinijeli izolaciji SAD.“\nTrumpova administracija je u ponedjeljak imenovala 27 osoba i organizacija, uključujući i iranske zvaničnike Ministarstva odbrane, nuklearne naučnike, Agenciju za atomsku energiju Irana, kojima se uvode sankcije.\nNajavljujući sankcije, američki državni sekretar Mike Pompeo, izjavio je da će od Britanije, Njemačke i Francuske zahtijevati da poštuju sankcije, te da će ih čak i primorati na to.\nAli, UN je istakao da odluka o povratku sankcija Iranu nije u rukama Vašingtona, a evropske zemlje upozorile su da SAD nemaju zakonsku moć za taj potez, jer su se samovoljno povukle iz nuklearnog sporazuma s Iranom 2018.god.


Košarkaši Jastrepca putuju u Dimitrovgrad po nove bodove - Blace Info Press\nBlace / Sport\nKošarkaši Jastrepca putuju u Dimitrovgrad po nove bodove\nby Gorica Šegović · Published 26. februara 2016. · Updated 29. februara 2016.\nU okviru 5. kola drugog dela prve košarkaške Lige Istok košarkaše Jastrepca sutra od 17 časova u Dimitrovgradu očekuje gostujući meč protiv istoimene ekipe. Predsednik KK Jastrepca Marko Crnoglavac najavljuje tešku utakmicu protiv jedne od najboljih domaćih ekipa u Ligi ali se nada pobedi.\n-KK Dimitrovgrad je ekipa koja je u izuzetnoj formi. U poslednja dva kola pobedili su lidera na tabeli, KK Knjaževac i trećeplasiranu ekipu Soko banje na gostujućem terenu. U ovaj meč ulazimo bez par povređenih igrača ači će mo sve učiniti da nastavimo sa dobrim igrama i produžimo seriju pobeda. Momci su dobro trenirali i u sredu su odgigrali prijateljski meč sa Superligaškom ekipom Napredka gde smo pokazali da možemo da se nosimo sa mnogo jačim ekipama. Sutra očekujem veliku borbu u toku svih 40 minuta i nadam se da se u Blace vraćamo sa dva boda, ističe predsednik KK Jastrepca Marko Crnoglavac.\nNext story Veliki broj penzionera dolazi u Blace na proslavu 8.marta\nPrevious story Mali fudbal: Turnir mesnih zajednica – rezultati i raspored za subotu